**Küldöttgyűlés 2014. április 29.**

Tervezett napirend:

1. Bejelentések

2. Beszámolók

3. Személyi kérdések

4. TTK Hallgatói Alapítvány

5. TTK HÖK Költségvetés

6. TTK HÖK Alapszabály

7. Egyebek

1. Bejelentések

2. Beszámolók:

**Elnöki beszámoló**
ELTE TTK HÖK
Kovács Fanni
2014.03.25.-2014.04.29.

**Időrendi bontás:**

2014.03.26. - EHÖK Elnökségi

2014.03.27. - Osztatlan Tanárképzésben résztvevők választó joga ad hoc bizottság

2014.03.27. - LEN megbeszélés

2014.03.27. - Alapszabályíró munkacsoport

2014.03.28. - Mentorrendszer megbeszélés

2014.03.29. - Mentorkirándulás

2014.03.30. - Rendezvényes brainstorming

2014.03.31. - Szenátus

2014.03.31. - Választmány

2014.04.01. - Alapszabályíró munkacsoport

2014.04.01. - Fizika szakterületi bizottság ülés

2014.04.02. - EHÖK elnökségi ülés

2014.04.03. - Osztatlan Tanárképzésben résztvevők választó joga ad hoc bizottság

2014.04.06. - Földrajz-, és Földtudományi mentorelbeszélgetés

2014.04.07. - TTK DÖK Alakuló küldöttgyűlés

2014.04.07. - Rendkívüli Küldöttgyűlés

2014.04.08. - REÖO ellenőrzés

2014.04.10. - Mentorhétvége megbeszélés

2014.04.11-13. - HÖOK Vezetőképző

2014.04.14. - Választmány

2014.04.15-16. - Bevonó és Önképző tábor

2014.04.16-18. - EHÖK Elnökségi napok

2014.04.23. - Dékáni Tanács

2014.04.23. - Kari Tanács

2014.04.23. - EHÖK Elnökségi
2014.04.24. - Mentorhétvége megbeszélés

2014.04.24. - Választmány

*2014.04.26-27. - Mentorhétvége*

*2014.04.28. - Választmány*

*2014.04.28. - EHÖK Küldöttgyűlés*

Ezenkívül több megbeszélésén vettem részt kari vezetőkkel, rész önkormányzatok elnökeivel, tisztségviselőinkkel illetve az Alapítvány vezetőivel.

**Szöveges beszámoló:**

**Mentorrendszer**

Mentorkoordinátor hiányában, az Alapszabály szerint az elnök az, aki ellátja a betöltetlen tisztséggel járó feladatköröket. Így a napi feladataim bővültek a mentorrendszer szervezési feladatainak ellátásával. Összeszedtem minden gondolatom, mit várok a rendszertől, ezt milyen formában, egy-két tanács kommunikáció terén és a többi. Ezeket megosztva kértem fel egy kisebb szervezői csapatot, melynek tagjai a mentorkoordinátori tisztség iránt érdeklődők voltak.

A hétvége előkészületei gördülékenyen mentek, egészen a szállás megrendeléséig. Itt egy olyan problémával szembesültünk, hogy a közbeszerzési partner összekeverte a TTK Mentorhétvégét a Külügyi mentortáborral. Így egyszerre ketten is majdnem ugyanazt a szállást foglaltuk le. Ezen is sikerült túl libbenni, és mint kiderült, hogy ez utóbbi ajánlat (amit választattunk) sokalta kedvezőbb volt.

**Rendezvények**

Elindult a Lágymányosi Eötvös Napok szervezésének folyamata, a Küldöttgyűlésig több előrelépés is lesz, ezt majd szóban szeretném kiegészíteni.

**Vezető- és önképzők**

Időrendben először a HÖOK vezetőképző volt, Debrecenben. Nekem ez volt a harmadik HÖOK vezetőképzőn, sajnos azt kell mondanom, hogy szakmailag eddig sem volt túl erős, de az idei a kifejezetten alulmúlta a nem túl nagy igényű várakozásokat.

Majd a TTK HÖK által szervezett Bevonó és Önképző tábor következett. Ezt végül azért rántottuk össze ily bravúrosan, mert habár kevés jelentkező érkezett bevonóra, mindenképp szerettük volna, ha ők is részt vegyenek a táborban. Így amíg az első nap szakmai programja, úgy épült fel, hogy a képviselőkkel és tisztségviselőkkel tartottunk egy általános szekciót, ahol minden most előforduló problémával foglalkoztunk, illetve ezzel párhuzamosan Béni Kornél tartott egy alapozó szekciót a bevonandóknak. Ezután tovább kellett állnom az Elnökségi Napokra, Egerbe.

Az Elnökségi Napokon az EHÖK elnöksége gyűlt össze, hogy az egyes részönkormányzatok elnökei kötetlenebb programokon is megismerhessék egymást, mint egy elnökségi ülés. Természetesen szakmai programok is voltak, egy informális elnökségi, Pozsár-Szentmiklóssy Zoltán, hallgatói ügyek rektori biztosával is beszélgethettünk.

**Rektori ellenőrzés**

Egy ISZTK és KHTEÖ pályázatokat érintő rektori ellenőrzés indult, ennek anyagát Miklós-Kovács Janka készítette elő. Négy évnyi pályázati anyagból kellett kikeresni, évente 10-14 pályázatot, hogy a rektori ellenőrzési osztály vezetője megtekinthesse őket.

**Szenátusi ülések**

Az elmúlt időszakban egymást követő héten belül kettő Szenátusi ülés volt. Először március a rektori pályázat véleményezése miatt ült össze az egyetem fő döntés hozó szerve. Majd egy héttel később az egyetem költségvetését tárgyalta, emellett több szabályzat módosítás is volt.

Rektorválasztás

A többlépcsős rektorválasztó folyamat lassan utolsó állomásaként a rektornak pályázó, Dr. Mezey Barna rektor úr, az egyetem Szenátusa elé járult. A pályázó ismertette a pályázata fő irány vonalait, és egy-két kérdés és hozzászólás érkezett. A Szenátus 44 szavazásra jogosult tagja közül, 39-en szavaztak, mindannyian érvényesen, és 36 igen szavazattal támogatták a Dr. Mezey Barna rektor urat.

A második márciusi szenátus

Először az egyetem költségvetését tárgyalta a Szenátus, melyet az előterjesztő Juhászné Huszty Katalin gazdasági főigazgató ismertetett. Külön kiemelte, hogy számos helyen bizonytalan jogszabályi környezet, valamint, hogy 2014-ben (is) a költségvetési források jelentősen csökkentek. De a költségvetés tárgyalásokon folytatott egyeztetések eredményeként, úgy gondolja, hogy a költségvetés reális, és megállja helyét. A költségvetést végül a Szenátus 36 igen, 4 nem szavazattal és 3 tartózkodás mellett fogadta el. A nem szavazatok mind a karunk oktatói delegáltjaitól származtak. Ugyanis a költségvetés tervezett igen szerencsétlenül érinti a Természettudományi Kart, hasonlóan nehéz helyzetbe került karunk, mint a tavalyi költségvetés elfogadása után a Bölcsészettudományi Kar. A tartózkodások pedig a szintén a TTK-s kötődésű delegáltaktól származott, köztük az egyik tőlem.

A továbbiakban az előterjesztéseket (az Adatvédelmi szabályzat kivételével) a Szenátus mind egyhangúlag elfogadta.

Most, hogy az Egyetem elfogadta a költségvetését, a hallgatói önkormányzatnak is ezt kell tennie. Erre már régóta készültünk, az EHÖK és a részönkormányzatok között már rég elkészült a felosztás. Az elnökség ezt elfogadta, hétfőn előreláthatólag az EHÖK Küldöttgyűlése elfogadja a költségvetés tervezetet, végül pedig ránk vár, hogy a belső felosztást is tárgyaljuk a keddi küldöttgyűlésen.

**Alapszabály**

Az Alapszabályíró munkacsoport munkájának eredményét olvashattátok már a képviselő listán. Lassan, de biztosan haladt a munka, először csekély aktivitással, viszont annál eredményesebben.

**Rutin feladatok**

A fogadóóráimat megtartottam és igyekeztem pár tisztségviselő fogadóórájára bemenni.

Köszönöm, hogy elolvastad a beszámolómat! Bármilyen kérdéssel keress bármilyen kommunikációs csatornán!

Velence, 2014. április 26.

Kovács Fanni
elnök
ELTE TTK HÖK
elnok@ttkhok.etle.hu
+36 30 957 6311

**Gazdasági elnökhelyettesi beszámoló**

**Csutka Boglárka**

**2014. március 22. – 2014. április 27.**

Időrendi bontás:

2014. 03. 25. – TTK HÖK Küldöttgyűlés

2014. 03. 30. – TTK HÖK-ös rendezvényes megbeszélés

2014. 03. 31. – Választmányi ülés

2014. 04. 07. – Választmányi ülés

2014. 04. 09. – Elnökségi ülés

2014. 04. 11.-13. – HÖOK vezetőképző

2014. 04. 14. – Választmányi ülés

2014. 04. 23. – Gazdasági bizottsági ülés

2014. 04. 24. – Választmányi ülés

2014. 04. 26.-27. - Mentorhétvége

A legutóbbi Küldöttgyűlés óta az alábbi fontosabb események történtek a gazdaságis színtéren:

Rutin:

Napi szintű feladataimat igyekeztem pontosan ellátni. E-mailes és telefonos megkeresésekre amint tudtam válaszoltam. Valamint teljesítési igazolások is kézbesítésre kerültek az EHÖK felé. Több megbeszélésen is részt vettem például a családias hangulatban eltöltött rendezvényes megbeszélésen, ami a megjelentek alacsony létszáma miatt sajnos nem volt túl konstruktív. A mentorhétvégén pedig előadást tartottam a mentoroknak a TTK HÖK gazdasági tevékenységéről: leltározásról, KHTEÖ-ről, működési keretről. Nagyon tanulságos volt a mentorokkal találkozni és beszélgetni velük ezekről a témákról.

Elnökhelyettesi munka:

Az elmúlt hónap az önképző hétvégék és képzések időszaka volt. Sajnos nem tudtam az EHÖK által szervezett gazdaságis-rendezvényes-sportos önképző hétvégén részt venni, azonban – hogy a TTK HÖK is képviseltesse magát – a gazdaságis csoport egy tagja, Hoksza Zsolt helyettesített. Ez úton köszönöm neki a segítséget és gratulálok az eredményes munkához! Hiszen ezen a hétvégén írták meg a gazdasági csoport ügyrendjét, amelyet a 23.-i ülésen hivatalosan is elfogadott a gazdasági bizottság!

Ebben a hónapban is részt vettem egy EHÖK elnökségi ülésen, ahol az elnökség egyhangúlag megszavazta a TTK HÖK Alapszabályának módosító javaslatát! Valamint szó volt a 2014-es költségvetési tervezetek újratárgyalásáról. Itt a TTK HÖK ötven ezer forinttal támogatta még a BTK HÖK működési keretét, összesen a kari önkormányzatok 418.000 forinttal járultak hozzá. Erre azért volt szükség, mert a decemberben előzetesen kiküldött tervezetekhez képest 948. 000 forintos többletre lett volna szüksége a BTK-nak. A hiányzó összeget az EHÖK-ös maradványból fogják finanszírozni.

KHTEÖ:

A KHTEÖ-vel az elmúlt időszakban több probléma is felmerült. Folyamatosan érkeznek be a formai hibás, hiányos pályázatok. Ennek eredményeként sorra kerültek visszaküldésre a pályázatok. Az új javaslat, hogy a pályázás kerüljön be NEPTUN-ba, így nem lenne körülményes a regisztráció és a pályázat leadása. Valamint kérlek, ügyeljetek a tartalmi helyességre is, számos pontatlanság van bennük!

Gazdasági bizottsági ülés:

A hónapban két alkalommal ülésezett a bizottság. Az április elsejei ülésen szintén Hoksza Zsolt helyettesített. ☺ A második ülésen személyesen voltam jelen ott elfogadtuk a bizottság ügyrendjét és a 2014es kari költségvetési tervezeteket, így hétfőn kerül tárgyalásra az EHÖK Küldöttgyűlésen.

2013-as költségvetés:

Kicsit megkésve, de elkészült egy beszámoló a 2013-as költésekről. Az előző évekhez képest a tavalyi év rendkívülinek tekinthető, tavaly ugyanis nem volt költségvetése a Kari HÖKöknek. 2013-ban minden kari HÖKös költést az EHÖK fizetett ki, mégis fontosnak látjuk tájékoztatni a hallgatóságot arról, hogy milyen tételek kerültek kifizetésre TTK-s vonatkozásban. Mivel nem volt költségvetés, amiről be lehetne számolni ezért fordulhatott elő, hogy a tavalyi évről nincs a TTK HÖK Küldöttgyűlése által elfogadott 2013 költségvetési beszámolója a TTK HÖK-nek.

Mivel tavaly működési kerettel nem rendelkeztünk, de mégis finanszírozni kellett a működéshez szükséges eszközöket ezért most arról fogok beszámolni költségvetési soronként, hogy milyen tételek kerültek kifizetésre az EHÖK részéről, melyek minket TTK-s hallgatókat érintettek. Képzések 863030, Nyomda 964889, Rendezvények 8876433, Irodaköltségek 228948, Távközlés 48653, összesen: 10981953Ft. Erről részletes leírást a TTK HÖK honlapján Beszámolók menüpont alatt, valamint az eheti Nyúzban olvashattok.

2014-es költségvetés: A Küldöttgyűlésen 5. napirendi pontként szerepel a 2014es költségvetés megtárgyalása. Reményeink szerint a 04.28.-án tartandó EHÖK KGY-n elfogadásra kerülnek a kari költségvetési igények, ami alapján kedden a képviselő testülettel közösen kialakíthatjuk a saját kari költségvetésünket részletesen.

Köszönöm, hogy elolvastad a beszámolómat. Bármi kérdésed van akár általánosságban vagy a beszámolómmal kapcsolatban keress bátran a gazdeh@ttkhok.elte.hu!

Csutka Boglárka

Gazdasági elnökhelyettes

ELTE TTK HÖK

gazdeh@ttkhok.elte.hu

**Beszámoló - Szociális elnökhelyettes**

**Miklós-Kovács Janka**

*2014. március 24 - április 27.*

**Időrendi bontás:**

Március 24. - TTK HÖK Választmány

Március 25. - TTK HÖK Küldöttgyűlési ülés

Március 31. - TTK HÖK Választmány

Április 7. - TTK HÖK Rendkívüli Küldöttgyűlési ülés

Április 8. - REÖO ellenőrzés

Április 9. - Fizika Intézeti Tanács

Április 11-13. - HÖOK Vezetőképző

Április 14. - TTK HÖK Választmány

Április 15. - OHÜB ülés

Április 15-17. - TTK HÖK Bevonó és Önképző Tábor

Április 22. - TTK Ösztöndíjbizottság ülés

Április 24. - TTK HÖK Választmány

Április 25-27. - EHÖK Vezetőképző (Szociális, Tanulmány és Esélyegyenlőségi)

Április 26. - EHSZÖB ülés

**EHÖK Vezetőképző**

A vezetőképzőn két főbb kérdést jártunk körül, a rendszeres szociális ösztöndíj pontrendszerét és kategóriáit az Esélyegyenlőségi bizottsággal, majd a Párhuzamos Képzés Kompenzációját a Tanulmányi Bizottsággal.

A szoctám pontrendszernél tulajdonképpen az igazolástípusokat egyeztettük és a többi kar pályázási és pontozási rendszerét hasonlítottuk össze, majd az aktuális törvényi szabályozáshoz igazítottuk a kiírást, ezt még a KÖB tagjaival is szeretném átbeszélni, illetve az igazolásokat egyeztetni, és akkor az őszi pályázási időszakban már új pontrendszerrel készülhetünk.

A Párhuzamos Képzés Kompenzációja pályázati kiírásában nagy változtatások fognak történni, ugyanis a TB és az EHSZÖB teljesítmény alapúvá szeretné tenni az ösztöndíjat, illetve a pályázók szociális helyzetét is szeretnék figyelembe venni. Ehhez elkészült egy szociális pontrendszer, illetve kibővült a pályázók köre is.

**KÖB**

A KÖB ügyrendjét már februárban módosította, de a kari vezetőség meglátásait figyelembe véve újabb módosításra volt szükség így a KÖB új ügyrendet fogadott el áprilisi ülésén.

**REÖO ellenőrzés**

A Rektori Ellenőrző Önálló Osztály átfogó vizsgálatot végzett az egyetem ösztöndíj kereteit illetően, ezeken belül is a KHTEÖ (Kiemelkedő Hallgatói Tevékenség Egyszeri ösztöndíja), és az ISZTK (Intézmény-, Szakmai-, Tudományos-, Közéleti) keretekről történt kifizetéseket vizsgálták 2009. és 2013. között. Ehhez először be kellett küldeni a kifizetési tételeket, majd szúrópróbaszerűen kiválasztott pályázatokat kellett megmutatnunk a REÖO munkatársának, aki jegyzőkönyvet vett fel róla, ezt sajnos még nem kaptuk meg, de előreláthatólag még a félév során megkapjuk. Erről bővebben olvashattok majd a Nyúzban.

**Rutin feladatok**

A tisztségemmel járó rutinfeladatokat elláttam, a fogadóóráimat megtartottam és minden hallgatónak igyekeztem a lehető legtöbb segítséget nyújtani ösztöndíjakkal kapcsolatban.

**Elnökhelyettesi tevékenység**

Az áprilisi Bevonó- és Önképző Táborban tartottam egy csapatépítő és ismerkedő estet, majd Diával közösen egy Szociális és Tanulmáyni szekciót tartottunk második nap. Emellett segítettem az elnök munkáját, helyettesítettem egy OHÜB ülésen.

**Egyéb teendők**

A mentorhétvégén sajnos nem tudtam részt venni, mivel egy időbe esett az EHÖK Vezetőképzőjével, de amiben tudtam megpróbáltam a tőlem telhető legnagyobb segítséget nyújtani. A táborban az ösztöndíjakkal kapcsolatos feladatokat és kérdéseket több kevesebb sikerrel időben elkészítettem.

Köszönöm, hogy elolvastad a beszámolómat, ha bármi kérdés, kérés merül fel, szívesen válaszolok rá e-mail-ben vagy személyesen a Küldöttgyűlésen.

Budapest, 2014. április 27.

Miklós-Kovács Janka

Szociális elnökhelyettes

ELTE TTK HÖK

szoceh@ttkhok.elte.hu

**ELTE TTK HÖK Küldöttgyűlési beszámoló**

**Tanulmányi elnökhelyettes**

Csonka Diána

2014. 03. 23. – 2014. 04. 29.

**Időrendi bontás:**

2014.03.24. – Választmány

2014.03.25. – ELTE TTK HÖK Küldöttgyűlése

2014.03.26. – ELTEfeszt megbeszélés

2014.03.27. – EHÖK Tanulmányi Bizottság

2014.03.31. – Választmány

2014.04.07. – EHÖK Tanulmányi Bizottság

2014.04.07. – Tanulmányi csoport

2014.04.07. – ELTE TTK HÖK rendkívüli Küldöttgyűlése

2014.04.08-11. – Fiatal Geográfusok Országos Találkozója, Debrecen

2014.04.11-13. – HÖOK Vezetőképző, Debrecen

2014.04.14. – Választmány

2014.04.15-16. – Önképző, Dömsöd

2014.04.23. – Kari Tanács

2014.04.24. – Választmány

2014.04.25-27. – EHÖK tanulmányi-szociális-esélyegyenlőségi vezetőképző, Magyarkút

**Általános teendők**

A hallgatók kérdéseire, kéréseire minden esetben reagáltam. Minden fogadóórámat megtartottam. Továbbra is rendelkezésre állok elsősorban hétfőn déltől kettő óráig személyesen, de leginkább e-mailben és telefonon.

**Tanulmányi csoport - Tanulmányi- és Oktatási Bizottság**

Április 7-én egy gyors, ám annál sikeresebb ülést folytattunk, mely alatt a Kar Kiváló Hallgatója címre beérkezett pályázatok közéleti tevékenységre vonatkozó pontozását végeztük el. Hosszasabb egyeztetés után a Tanulmányi- és Oktatási Bizottság április 11-én tartott ülésén probléma nélkül kerültek meghatározásra a pályázaton sikeresen szereplő hallgatók. Ezen az ülésen az április 8-11 között immár negyedik alkalommal, idén Debrecenben megrendezésre kerülő Fiatal Geográfusok Országos Találkozóján való részvételem miatt azonban nem tudtam jelen lenni. Ezt korábban dékánhelyettes asszonynak jeleztem.

A tanulmányi csoport javaslatára idén a Kar Kiváló Oktatójának Vellai Tibor (Genetikai Tanszék) és Horváth Ferenc (Geofizikai és Űrtudományi Tanszék) lett jelölve, melyet a Kari Tanács április 23-án egyhangúan támogatott.

**Elnökhelyettesi feladatok**

Az áprilisi Kari Tanács üléséről és a TTK HÖK rendkívüli Küldöttgyűléséről, melyeken magam is részt vettem, beszámolót írtam a Tétékás Nyúz-ba.

Többször folytattam megbeszélést a Tanulmányi osztályvezetővel, Török Gabriellával egyes hozzám forduló hallgatók és a Kar Kiváló Hallgatója pályázatok, továbbá a térítési díjak tervezett változtatásával kapcsolatban.

Az EHÖK Tanulmányi Bizottságának legutóbbi két ülésén továbbra is a párhuzamos képzés kompenzációjának átalakítása a volt fő téma, melyet a hónap végén megrendezésre kerülő tanulmányi – szociális - esélyegyenlőségi vezetőképző keretein belül sikerült is jelentősen megreformálnunk. A gólyairánytű átalakítása folyamatban van és a karspecifikus OHMV kidolgozása is elindult.

Március végén volt szerencsém részt venni egy ELTEfeszt szervezői megbeszélésen. Terv szerint október 10-én újra megrendezésre kerülne az esemény Lágymányoson. Az, hogy ez az érintett három kar mindennapjait hogyan fogja befolyásolni, még egyeztetés alatt áll hiszen egy pénteki napról lenne szó. A programtervezetet, a lehető legpontosabban, egy kari teremre vonatkozóan április 23-ig (kitolva április 28-ig) kellett eljuttatnunk a szervezőknek. Ennek kapcsán Végh Tamással, a Felvételi Iroda vezetőjével többször beszéltem. Közös véleményünk, hogy az egyetem elvárásai, elsősorban a nagy időtávlat miatt, irreálisak. A TTK kampányvideóját, melyet a februári eseményen rögzített felvételekből állítottak össze, elsők között láthattam.

A TTK HÖK Bevonó-Önképző táborának programszervezésében segítettem, magam is tartottam szekciót a Szociális elnökhelyettessel karöltve. Ugyan kevés „új arc” vett részt a kétnapos eseményen, ám saját meglátásom szerint annál ügyesebbek és lelkesebbek voltak. Örömmel fogadtam a hozzászólásaikat, hiszen egy-egy kérdést jobb, ha több nézőpontból tudunk vizsgálni. Igaz ez a mesterszakosok első féléves tanulmányi ösztöndíjára ugyanúgy, mint a párhuzamos képzés kompenzációjában a tudományos eredmények hangsúlyozására, ami a TTK-s hallgatókat fokozottan érint.

**Záró gondolatok**

A tavaszi szünet miatt egy rövidebb, ám annál tartalmasabb hónapon vagyok/vagyunk túl. A sokasodó tanulmányi teendők mellett továbbra is lelkesen nézek a jövő feladatainak elébe.

Köszönöm, hogy elolvastad a beszámolómat. Amennyiben kérdésed, észrevételed lenne, keress nyugodtan elektronikusan a taneh@ttkhok.elte.hu címen vagy személyesen hétfőn déltől kettő óráig a Déli Hallgatói Irodában!

Csonka Diána

Tanulmányi elnökhelyettes

ELTE TTK HÖK

Budapest, 2014. április 25.

ELTE TTK HÖK Esélyegyenlőségi biztos beszámoló

2014. 03. 26. – 2014. 04. 29.

Flaisz Fanni Pálma

**Időrendi bontás:**

2014. 04. 07. – Rendkívüli küldöttgyűlés

2014. 04. 22. – Kari Ösztöndíjbizottság ülés

**Szöveges beszámoló:**

A mindennapos teendőimet elláttam, azonban két fogadóórámat egészségügyi okokból nem tudtam megtartani. Ugyanezen okból nem tudtam részt venni a mentorhétvégén sem.

Az EHÖK-ös Esélyegyenlőségisekkel összegyűjtöttük BNO kódok alapján a tartós betegség / fogyatékosságokról szóló rendeleteket, így ezt remélem, majd át tudjuk beszélni a következő KÖB-ön. (Szociális ösztöndíjak tekintetében.)

Az esélyegyenlőség iránt érdeklődő hallgató(k) felkészítését tovább vittem. Egyelőre a két érdeklődő közül még mindig csak Berkó Regina érez akkora elkötelezettséget, hogy a jövőben esetleg pályázzon az esélyegyenlőségi tisztségre. Neki beszéltem a kari jegyzetbizottságról, a mindennapos feladatokról már a rendkívüli küldöttgyűlést megelőzően is. Azóta bevontam néhány projektbe, pl. az esélyegyenlőségi aloldal fejlesztésébe.

Ha bármi kérdés, esetleg észrevétel felmerül, bátran keressetek e-mailben vagy a fogadóórám ideje alatt!

Köszönöm, hogy elolvastad a beszámolómat!

Pomáz, 2014. április 27.

***Flaisz Fanni Pálma***

Esélyegyenlőségi biztos

eselyegybiz () ttkhok.elte.hu

TTK HÖK Kollégiumi biztos

Beszámoló

2014. 03. 25. – 2014. 04. 29.

Kiss Zsóka

***Időrendi bontás:***

2014. 03. 25. – ELTE TTK HÖK Küldöttgyűlése

2014. 03. 26. – Mentorteszt

2014. 04. 07. – ELTE TTK HÖK Rendkívüli küldöttgyűlése

2014. 04. 07. 08:00 – Felsős kollégiumi jelentkezés kezdete

2014. 04. 11. – [Mentor] Szóbeli elbeszélgetés

2014. 04. 16-22. – Tavaszi szünet

2014. 04. 22. 18:00 – Felsős kollégiumi jelentkezés vége

2014. 04. 23. – Mentori véleményezés

2014. 04. 25-27. – Eötvös Konferencia

Az elmúlt időszakban, valamint kollégiumi szempontból az egész évet tekintve legjelentősebb esemény a kollégiumi felvételi (felsős) április 7-én kezdetét vette. A személyes és emailben történő megkeresések száma ugrásszerűen megnőtt, ezeknek eleget tudtam tenni, részben önerőből, részben a Kollégiumi Hallgató Önkormányzat segítségével. A viszonylag kevés jelentkező miatt a jelentkezési határidő egy nappal ki lett tolva, ám a jelentkezők száma így sem nőtt rendkívülien. TTK-s szempontból ez jó hír, a legtöbb érdeklődő a Kőrösi Csoma Sándor Kollégium irányába szeretne orientálódni, így az ide történő bekerülés esélye egyre nagyobb. Jómagam is részt vettem a jelentkezések elbírálásában, mint a KCSSK Diákbizottságának tagja, így beleláthattam a műveletsor nehézségeibe, és egyúttal ellenőrizhettem a TTK-s leendő kollégisták gördülékeny felvételijét. A felmerülő problémák folyamatos orvoslás alatt állnak. A hiánypótlás jelenleg is zajlik, a végső eredményt május 5-én kapják meg a jelentkezők emailben.

A hónap egyik nagy kollégiumi eseménye a XV. Eötvös Konferencia, mely április 25-től 29-ig tart az Eötvös József Collegiumban. Érdekesebbnél érdekesebb előadásokat hallgathatunk meg az esemény keretein belül.

A tavaszi félév eseményei közé tartoznak a kollégiumi napok, aktuálisan a TTNY Napok az április 21-ei héten, illetve a Budaörsi Napok április 28. és 30. között. A résztvevők rengeteg jó programon és koncerten vehetnek részt, köszönhetően a kollégiumok lelkes diákbizottságainak.

Magát a felvételit (kisebb nehézségek árán) a honlapon is közzétettem, illetve frissítettem a Kőrösi Csoma Sándor Kollégiumból a Campusra való útvonalakat (a 4-es metró miatti változások okán). Fogadóóráimat hiányzás nélkül sikerült megtartanom.

Számomra az április másik fontos lépése az újbóli mentorrá válás volt. Részt vettem a felkészítésen és végül sikeresen megírtam a mentortesztet, valamint az elbeszélgetésen is sikerült bizonyítani. E két feladatot, a mentorságot és a kollégiumi biztosságot egymás mellett, a továbbiakban is ugyanígy folytatom. A mentorhétvégén állomásként és mentorként vettem részt, az állomáson játékos formában kértem vissza a megszerzett tudást.

2014. 04. 27.

***Kiss Zsóka
Kollégiumi biztos***

Kommunikációs biztos

Küldöttgyűlési beszámoló 2014.03.25. - 04.29.

Az elmúlt hónapban az alapfeladataim ellátása tette ki a munkám nagy részét. A kapott megkereséseknek eleget téve hoztam létre híreket a weboldalra, és posztoltam ki információkat a facebook-ra. A weboldalon feltüntetett időpontban megtartottam a fogadóóráim, amik alatt eddig egyszer sem kerestek fel.

Az IK-val és a TáTK-val kialakult megegyezés eredményeképpen a plakátfelületek sokkal precízebben vannak karbantartva, és így minden információ eljut a hallgatókhoz. A közös felületek (Kémia porta, Déli előadók, stb.) hetente többször ellenőrizve vannak, így a lejárt plakátok is hamar lekerülnek, és az újakat is egyből kirakjuk.

A Tanárképzési referns ismét megkeresett a Tanári Műhely programjának hirdetése ügyében, hogy használnák a Kémia portán lévő tévét. A múltkori problémát sikerült orvosolni, hogy kikapcsolt a tévé. Mint kiderült, nem a portások kapcsolták ki, hanem automatikusan történt a dolog. Ezt sikerült leállítani, így a hirdetés gond nélkül ment a tévén.

Részt veszek a LEN szervezésében, amihez eddig pár apróságon kívül nem sok mindent tudtam hozzáadni, inkább a lebonyolításnál tudom majd kivenni a részem a munkából.

Részt vettem a TTK HÖK Bevonó/Önképző táborában.

Kelemen Ádám

**ELTE TTK HÖK Külügyi biztos Beszámoló**

**2014. 03. 25. – 2014. 04.29.**

**Időrendi bontás:**

március 25. - ELTE TTK HÖK Küldöttgyűlés

március 27. – EHKB ülés

április 7. – Matematika Erasmus elbírálás

április 7. – ELTE TTK HÖK rendkívüli Küldöttgyűlés

április 10. – EHKB ülés

április 24-26. – Külügyi mentortábor

**Szöveges beszámoló:**

A „berendezkedést” új feladataimra kicsit késve tudtam megkezdeni abból az okból kifolyólag, hogy március 28-a és április 5-e között külföldön tartózkodtam konferencián. Ez azóta is folyamatosan történik, hogy a pályázatomban leírtak minél sikeresebben tudjam elérni.

A ttkhok weboldalán az információk aktualizálása egyenlőre nem történt meg, pillanatnyilag az elérhető információkat kategorizálom és mikor a struktúra elkészült, egyben fogom frissíteni. Különböző szóróanyagok pl LEN-re beszerzése is folyamatban van, sajnos az évek alatt felhalmozott ilyen jellegű anyagok az új ERASMUS rendszer bevezetésével haszontalanná váltak.

Az angol nyelvű oktatás területén a szakterületi koordinátorokat megkerestem emailben az ötleteimmel, remélem mihamarabb beindul az ottani konzultáció.

A fogadóórák a távollétek és tavaszi szünet miatt többször elmaradtak, de emailben a kommunikáció folyamatosan történt a felmerülő kérdésekkel kapcsolatban.

Sajnos a bevonó táborban és mentor táborban se tudtam megjelenni családi okok miatt.

A matekos erasmusok elbírására gyakorlatilag formális feladat volt, mivel az oktatók minden jelöltet támogattak egyöntetűen és elég hely is volt minden pályázónak.

**EHKB ülések:**

A külügyi elnökségi ülések témája a mindennapi feladatok koordinálása mellett mind a kétszer az ESN ELTE civil szervezetként való bejegyzése volt, ehhez alapszabály és működési szabály kidolgozása és ezzel járó minden felmerülő probléma kezelése és megbeszélése. Az ezeket kidolgozó munkacsoportoknak friss megválasztásom miatt nem vagyok tagja, de aktívan véleményezem a felmerülő tervezeteket. Az ESN ELTE civil szervezetként való bejegyzése a végzett tevékenységünket nagyban támogatná.

**Külügyi mentortábor:**

A mentortábor folyamán a nemrég felvett mentorok ismeretterjesztése és közösségének kiépítése a fő feladat. Ezen kívül a legelső napon csak a főmentorok és bizottság tagok vettek részt, ellenőrző bizottság hiányában viszont ülés nem lett megtartva. Örömteli hír, hogy a TTK-s csapat „rekordot” döntött az 5 jelenlévőjével a táborban, igaz ez még a TáTK/BTK részvételi arányához viszonyítva nagyon elenyésző, de pozitív jel.

A nem hivatalos megbeszéléseken a LEN alatti külügyi program kidolgozása volt jelentés téma, ezt követően pedig a következő mentortáborok koncepciójának kialakítása, mivel sok személybeli változás történt az elmúlt hónapokban és ez sajnos a táboron is meglátszott, de szintén bíztató jelek vannak a jövőbe tekintve.

Köszönöm, hogy elolvastad a beszámolómat, minden kérdése örömmel válaszolok emailben, vagy személyesen!

Budapest, 2014. április 27. Lovász Tamás

TTK HÖK Küldöttgyűlési beszámoló

2014. március 23.-április 28.

**Időrendi bontás:**

2014. március 23. – TTK HÖK Küldöttgyűlés

2014. április 4-5-6. – EHÖK vezetőképző

2014. április 7. – FF SzaB

2014. április 7.- Rendkívüli KGY

2014. április 24. – Választmány

**EHÖK vezetőképző**

Dömsödön volt az EHÖK gazdasági, rendezvényes és sport bizottságának munkahétvégéje, ahol sok fontos, a jövőt érintő eseményekről kaptunk hírt és átbeszéltük az összes sporttal kapcsolatos témakört, aminek egy része (kari és kollégiumi sportnapok) már le is zajlott. Számomra kevesebb volt az új információ, mivel sok újonnan megválasztott sportos volt jelen, így számukra sok infó új volt. A mostanában bekövetkezett változásokról Simon Gábor beszélt nekünk.

Fontos fejlemény, hogy az egyetemünk sikeresen pályázott a MEFS által meghirdetett, a hallgatói sportot ösztönző és támogató Sportiroda hálózat létrehozására. Ez a Sportpont program, melynek lényege, hogy a sportrendezvényeken regisztrált (diákigazolvánnyal rendelkező) hallgatók után kap támogatást az egyetem év végén.

A rektori és a Jó tanuló jó sportoló pályázatok kiírása a közeljövőben fog megtörténni. A sportösztöndíjas rendszerben is a kiírás oly módon változni fog, hogy kompenzálva lesz a több munkát végző sportösztöndíjas munkába fektetett ideje, energiája, mivel most mindenki egyforma összeget kap.

A legtöbb gólyatáborba a BEAC idén is ellátogat, színes programokkal települnek ki egy-egy napra, hogy bemutatkozzanak a frissen felvett hallgatóknak.

**5vös 5km**

Amint már értesülhettetek róla, elindult a nevezés a 26. 5vös 5km-re. Már több mint 250-en neveztek, de ahhoz, hogy még többen jöjjenek, a Ti segítségetekre is szükség van, hirdessétek ahol csak tudjátok! A szervezőbizottsággal minden erőnkkel azon vagyunk, hogy most is több százan csatlakozzanak egy közös futás erejéig. A szervezés jól áll, de még rengeteg dolog vár ránk, a héten a rajtszámok elkészítése a legfontosabb, ami a nevezések számától is nagyban függ. Az eddig jelentkező rajtszámkészítők, regisztrálók, terelők segítségét előre is köszönöm! A jó verseny megszervezéséhez nagyban hozzájárult még: Dukán András Ferenc, Fetter Dávid és Kis Róbert. Ami a részleteket illeti, külön dokumentumban kiküldöm a képviselőlistára.

**LEN sport**

A LEN-en lesznek sportos szórakozási lehetőségek is, Béni Kornéllal egyeztetve megjelenik több érdekes sport is, melyek az egész LEN alatt megtalálhatóak, kipróbálhatóak lesznek a campuson. Pl. slackline, crokinole.

A nyúzban az utóbbi időben csaknem minden héten volt sportos hír, ezek a BEAC-cal együttműködve kerültek ki. Szintén az egyesülettel mentem el Szabadkára, ahol a KEK-en gyűjtött adományokat adtuk át a hallássérült iskolásoknak.

Budapest, 2014. április 28.

 **Zakariás Barbara**

 **ELTE TTK HÖK sportbiztos**

 **sportbiz@ttkhok.elte.hu**

ELTE TTK HÖK Tudományos biztos beszámoló

Enyingi Vera Atala

2014. 03. 23. – 2014. 04. 26.

Időrend:

2014.03.25: ELTE TTK HÖK Küldöttgyűlés

2014.03.26: TDT ülés

2014.04.01: Fizika Szakterületi Bizottsági ülés

2014.04.10: Tudományos Bizottsági ülés

2014.04.07: ELTE TTK HÖK Rendkívüli Küldöttgyűlés

Általános

A fogadóóráimat megtartottam. A tudományos pályázattal már minden utolsó kérdés megválaszolásra került, a fellebbezők minden kérdését megválaszoltam.

Tudományos csoport ülés a közeljövőben várható (aki szeretne részt venni, jelezze nekem).

Részt vettem az EHÖK Tudományos Bizottságának ülésén, ahol többek között szó esett az OMHV specializálásáról, egy egyetemi tudományos pályázat létrehozásáról, a felhőegyetem koncepciójáról stb.

Sajnos tanulmányi elfoglaltságaim miatt nem tudtam részt venni a tudományos vezetőképzőn, ezért Érsek Gábor képviselte a TTK-t.

Tutori rendszer, honorácior státusz

Horváth Ákossal, a TDT elnökével felvettem a kapcsolatot a tutori rendszer TDK-hoz kapcsolódó aspektusaival kapcsolatban. A következő ülésen napirendre fog kerülni. Reményeim szerint a tutori rendszert olyan alakban meg lehetne valósítani, hogy az a TDK-ban részt vevő hallgatóknak ebből előnye származzon.

A következő lépés Csonka Diánával egyeztetve véleményem szerint az intézet- és tanszékvezetők véleményének megismerése lehetne.

Köszönöm, hogy elolvastad beszámolómat, kérdéseidet sok szeretettel várom!

Budapest, 2014. 04. 26.

Enyingi Vera Atala

Tudományos biztos

ELTE TTK HÖK

Főszerkesztői beszámoló

2014. március 20. – április 27.

HÖK:

Úgy érzem, hogy a korábbi cikkírás okozta problémák megoldódtak és rendeződtek, ezért nagyon hálás vagyok Fanninak, illetve mindenki másnak is akik az elmúlt időszakban írtak cikkeket. Nyílván nektek is megvannak a saját feladataitok – amik közé úgy gondolom ez is beletartozik – de számomra sokkal könnyebb a bejáratott és követhető menetrend szerint dolgozni, ahogy ez mostanában sikerült is, mint amikor így vagy úgy, de a valamikor beeső cikkekre kell várni, hiszen az újság nyomdai előkészítését csak az után tudom elvégezni, ami 2-3 óra, illetve akkor kell megcsinálni ezt, amikor beérkezik az utolsó cikk. Tehát köszönöm a pontos munkát.

Csúszások:

A beszámolóban láthattok még csúszást, késést. Ezekért már inkább én voltam a felelős, amennyire emlékszem (Szirmai Gergős, 4807) ezek a késések (4809) azonban még belefértek a korábbi csúszások okozta pufferba, amit a korábbi késések, illetve a Nyúz terjesztésének problémái okoztak. Itt azért megjegyezném, hogy amikor az Egyetemen járok napközben, akkor mindig helyezek ki újságot, ahogy tőletek is látok, hallok erre példát. Ezt is köszönöm. Így mostanra sikerült beérnünk magunkat, így a tavaszi szünet után nem is volt újság.

Témák:

Igyekeztem minél jobb, húzó témákat betenni a félév lapszámaiba, meglepetés volt, hogy például a Szirmai Gergős vagy a Vitézy Dávidos szám még sem fogyott olyan gyorsan – értsd: volt, hogy másnap is kint voltak, az előző nap kihelyezett újságok.

Utánpótlás:

Korábban már említettem, hogy két jelölt van. Egyikükkel tudtam többet dolgozni az elmúlt KGY óta. Több számot is együtt szerkesztettünk, illetve 4808-as számot egyedül szerkesztette meg a segítségem nélkül, amibe beleértem a nyomdai előkészítést is természetesen, tehát már a nyomdakész anyagot kaptam meg tőle, amit csak fel kellett töltenem a nyomdának.

Design:

Némi változtatásokat eszközöltem az újságon, amihez az impulzust pedig a másik főszerkesztő jelölttel folytatott beszélgetés adta meg a lökést. Ezeket a Tisztségviselős Facebook-csoporton keresztül felétek, illetve a Nyúzos csoporton keresztül a szerkesztőség felé is kommunikáltam. Ezek a korábbi hullámos címlap cserékével, a címlapon szereplő adatok áthelyezésével jártak, illetve ez utóbbiak további igazításon estek keresztül, felkerültek a felirat fölé. Ezekkel kapcsolatban korábbi főszerkesztővel is egyeztettem, illetve az egyik főszerkesztő jelölttel is.

Kreatívabb tartalmak:

Próbálkozás szintjén készítettünk egy kreatívnak szánt Mozis cikket, közbefuttatással és stb., azonban ezt utólag kicsit bánom, tartalom és stílus szempontjából nem sikerül olyan jóra, mint szerettem, szerettük volna. Azonban úgy gondolom, hogy hatékonyabban kellene ki- és felhasználni a belső hátlapot amely színes, így a következő lapszámban igyekszem jobb tartalmat elhelyezni erre az oldalpárra.

**Az elmúlt időszak (2014. március 20. – április 27.**



**Szerkesztések: Megjelenés:**

4807-es szám szerkesztése: 2014. március 21-22. késve jelent meg

4808-as szám szerkesztése: 2014. március 28-29. megjelent időben

4809-es szám szerkesztése: 2014. április 4-5. egy nappal később jelent meg

4810-es szám szerkesztése: 2014. április 18-19. hétfőn jelent (jelenik meg)

4811-es szám szerkesztése: 2014. április 25-26. szerdán (v. csütörtökön) érkezik

Hátra van:

4812-es szám

4813-as szám

Köszönettel,

Török Balázs

# **ELTE TTK HÖK KüldöttgyűlésFetter Dávid, Informatikus2014.03.25 – 2014.04.27**

## Műszaki információk:

A legutóbbi küldöttgyűlés óta rengeteg változáson ment keresztül a TTK HÖK számítógép infrastruktúrája. Közbeszerzésen három új számítógépet és 3 billentyűzet-egér kombinációt vettünk, melyek beépítésre kerültek. A legtöbb számítógép belseje teljesen megváltozott. Az átlagosan 1-1,5 Gb RAM-okat minimum 1,5-2 Gb-osra cseréltem, illetve egészítettem ki. Persze az új számítógépek, illetve a régi szervergép még ennél is többet, 4Gb RAMot tartalmaz.

A volt Elnökhelyettesi számítógép sajnálatosan kikerült a használatból. Ennek oka, hogy a videó kártyájáról letört a ventilátor, és az új videó kártyát a tápja nem tudja meghajtani. Amennyiben lesz lehetőségünk erősebb tápot szerezni, ez a gép biztosan használatba kerül, hisz gyorsabb, mint az infrastruktúra egyéb gépeinek 60%-a.

Véglegesítve lett a számítógépek otthoni elérése. [TeamViewer](http://teamviewer.com) programmal teljes távoli asztal hozzáférést biztosítottam az összes gépre, kiegészítve a korábbi beállítással, hogy a [WakeOnLan](http://en.wikipedia.org/wiki/wake-on-LAN)-on keresztül otthonról bekapcsolhatjuk az épp kellő számítógépeket. Elkészült egy távoli elérést szolgáló felhasználó, így nem kell mindenkinek külön-külön felhasználót létrehozni. Ennek előnye, hogy én konfiguráltam, és minden fontosabb információ elérhető a megjegyzés menüpontban. Erről küldtem e-mailt a tisztségviselőknek.

A Déli Hallgatói Irodában (későbbiekben Déli HALI) a használt routert kivettem a hálózatból, és most már mint WiFi sugárzó üzemel csak. Helyét egy switch vette át, így új IP-cím kiosztást alkalmaztam. A jövőben elképzelhető, hogy lesz hasonló változott IP-cím.

Folyamatos felmérést végzek a gépeken, hogy minél hatékonyabban lehessen cserélni a hibás alkatrészeket. Egy táblázatba kigyűjtöttem (egyelőre a HÖK, későbbiekben az Alapítvány) a gépek információit, IP címeit. Miután végeztem vele, igyekszem rendszert vinni bele.

## Szoftverek, hardverek:

Az összes számítógépre Windows 7 operációs rendszer került. Nagy újítás ez a TTK HÖK gépein. Még én is meglepődtem, mennyivel gyorsabban működnek a számítógépek az új operációs rendszerrel. Minden számítógép megkapta az alap szoftvereket: [Microsoft Office 2010](http://office.microsoft.com/hu-hu/support/ismerkedes-a-microsoft-office-2010-rendszerrel-FX100996114.aspx) (32 vagy 64bit), egy komolyabb PDF olvasó és szerkesztő, [Virtual CloneDrive](http://www.slysoft.com/en/virtual-clonedrive.html) virtuális lemez olvasó.

Az esélyegyenlőségi laptop operációs rendszerét ([Ubuntu](http://ubuntu.com) 10.04 LTS) szintén Windows 7-re cseréltem, ám erre egy újabb Office ([Microsoft Office 2013](https://office.com/start/default.aspx)) került. Újítás, hogy magyarul tudó felolvasóprogramot kapott, elősegítve a vakok, és gyengén látók számítógép használatát. Abban a tudatban adom vissza a küldöttgyűlésen vissza a laptopot Flaisz Fanninak, hogy az erre rászorulók könnyebben fogják tudni használni az új programokat, illetve felkérném Fannit, hogy legyen segítségemre egy „használati útmutató” összeírásában. Erre azért lenne szükség, hogy akiknek szükségük van rá, ne kelljen segítséget kérniük a használathoz, hanem érthető megfogalmazást elolvasva megtalálják a Nekik szükséges programokat.

A Déli HALI Elnöki gépére visszakerült a [NEPTUN](http://neptun.elte.hu) program. Ezért köszönettel tartozom Tóth Rózának, aki ebben nagy segítséget nyújtott.

Egyéb szoftverek, melyeket kértetek tőlem a jövőben lesznek feltelepítve. Gondolok itt a Nyúz által kért InDesign és a kommunikációs biztos által kért kép szerkesztő programra.

Újítás még, hogy a nyomtatók „hálózatra” vannak kötve. (ez lényegében egy hamis megfogalmazás, hisz egy számítógépre van rádugva, ami a hálózaton van, de a Hallgatói életben tökéletes leírás) Az Északi Hallgató Irodában (későbbiekben Északi HALI) a számítógépek elérik a nyomtatókat, és a Déli HALI gépei is elérik a nyomtatókat. A jövőben, amint ki lesznek építve a végpontok rendesen a két irodában, tervezem a két iroda összekötését hálózat alapján. (Értsétek, egyik irodából lehet a másikra nyomtatni, nem szükséges kinyomtatni és átvinni a másik irodába).

A Déli HALI 5-s gépének monitorát kicseréltem az Északi HALI Főgépének monitorával, a hatékonyabb munkavégzés céljából. Az Északi HALIból egy nem működő monitort átvittem a Déli HALIba, és behelyeztem a másik nem működő monitor mellé. Igyekszem ezeknek a monitoroknak a szekrényben helyet csinálni, hogy ne az irodákban foglalják a helyet.

(Zárójeles megemlítésként ideírnám, hogy tapasztalatok szerint immár nem kell az Internet Explorert használni az iktatáshoz, hanem [Google Chrome](http://chrome.google.com/) alól is lehet használni az [iktato.elte.hu](https://iktato.elte.hu) weboldalt. Ennek valószínűleg köze van ahhoz, hogy frissebb Java verzió került a gépekre, mely jobban konfigurálható)

## Levelezés:

Folyamatos tájékoztató e-mailt küldtem a tisztségviselői levelezési listára, és a kapott válasz e-mailekre reagálva javítottam a hibákat, melyeket találtak, illetve elvégeztem a jelzett kifelejtett feladatokat.

Egyéb szokásos levelezési feladatom elláttam. Rengeteg levelet kaptam az elmúlt hónapban, melyeket többnyire pár órán belül megválaszoltam. Még adódik, hogy elődömtől Tabajdi Pétertől segítséget kell kérnem, de egyre kevesebb alkalommal.

A Kortárs Segítő Csoporttal folyamatosan tartom a kapcsolatot, és kérésükre frissítem a ttkhok oldalon az számukra létrehozott oldalt. Ezt itt tekinthetitek meg: [ELTE Kortárs Segítő Csoport](http://ttkhok.elte.hu/elte-kortars-segito-csoport-bemutatkozasa)

## Levelezési listák:

Kovács Fannival ideiglenesen átvettük a Mentor listát. Későbbiekben igényt tartok erre a listára, de a szerkesztését meghagyom a jövőbeli mentorkoordinátornak. Szükségességét látom, hogy ennek a listának legyen egy hozzáértő felügyelője. Persze későbbiekben lehetséges, ha úgy érzem lemondok a lista követéséről.

Meghívást kaptam a [EHÖK](http://ehok.elte.hu) LEN főszervezői listára. Ezt a listát folyamatosan nyomon követem, és ha lesz benne engem érintő feladatkör, egyből reagálok és elvégzem a feladatot.

Az EHÖK Informatikus Csoport listájáról kaptam egy meghívást Informatikusi továbbképzésre. Ennek ideje május eleje. Ezen mindenképp megjelenek, hogy még hatékonyabban tudjam elvégezni a munkakörömnek megfelelő feladatokat.

Konzultálok a kommunikációs biztossal (Kelemen Ádám), és értesüléseim szerint jövő héten beindul az info lista is, melyben már komolyabb információk fognak kirepülni a diákokhoz.

## Weboldalak:

A TTK HÖK oldalt ([ttkhok.elte.hu](http://ttkhok.elte.hu)) folyamatos karbantartás alatt tartom. A keletkező hibákat Kuti Péter segítségével még aznap elhárítjuk. Volt egy komolyabb hiba az április 14.-ei héten, mikor is az oldal teljes tartalma elérhetetlenné vált. A probléma többek között egy hibás .htaccess fájl és a használt jogosultságok elállítódása volt. A hiba okára a mai napig nem jöttem rá.

Beindult az [eotvos5.elte.hu](http://eotvos5.elte.hu) jelentkezése Zakariás Barbara segítségével. Először csináltam ilyen jelentkezést, de úgy érzem használhatóra sikerült. Sok segítséget nyújtottak a korábbi nevezések, és azokból táplálkozva megoldottam.

Korábban említettem a LEN –t. Ennek a weboldala a [len.elte.hu](http://len.elte.hu) is megnyílt. Már a civilpályázat elérhető, és látható az oldalon a [youtube](http://youtube.com)-ra felkerült vírus videó.

Alapítványi kérésre Kuti Péterrel új designt adtunk a [ttktamop.elte.hu](http://ttktamop.elte.hu) site-nak.

A legtöbb oldal új modulokkal bővült, és folyamatos megfigyelésem alatt állnak.

## Egyéb:

Március utolsó hetében megtartottam az Informatikai Csoportülést, melyen szerencsére elég sok delegált megjelent.

Egy kisebb rendet raktam az Északi HALI-ban, így kellemesebb környezetben fogadhatja az iroda a hallgatókat. Sajnos egyelőre csak elől látszik ebből valami, de amennyiben sikerül rávennem a többi tisztségviselőt, szeretnék hátul a „dolgozói” részében is rendet tenni.

A Déli HALI irodájában a Szervezői elnökhelyettes, illetve a Tárgyalóban lévő Informatikus szekrényére új zárakat szereltem Horváth Tamás segítségével, így ezek a szekrények újra zárhatók. A kulcsok a felelősnél (Szerveh [jelenleg betöltetlen] és Informatikus) kezében vannak, illetve másolatuk a széfben.

Sikerült beletanulnom végre a [Drupal](http://drupal.org) használatába, így már külső segítség nélkül képes vagyok egy oldal összerakására, és beállításainak használatára. A rengeteg tanítást Tabajdi Péter (EHÖK informatikus) és Kuti Péternek nagyon köszönöm.

A Tétékás Nyúzba egy cikket írtam a [ttkhok.elte.hu](http://ttkhok.elte.hu) használatáról. Fontosnak érzem, hogy a hallgatók tájékozódni tudjanak az oldalon, és ne kelljen feleslegesen e-mailt írogatniuk. Bár a hely nem engedte, így nem lett teljesen kifejtve minden, de egy támpontot adott minden hallgatónak. A cikk hallgatói nyelvre való lefordításában nagy segítséget kaptam Polyák Katalin másodéves biológia hallgatótól. Ezúton fejezném ki köszönetem Neki.

Elkezdtem írni egy dokumentumot, mely az utódomat készíti fel arra, hogy minél hatékonyabban tudja elvégezni a munkáját. Úgy tervezem, hogy beleveszek minden speciális helyzetet, amivel találkozhat, és ennek használatával még gyorsabban mint én el tudja majd végezni a munkáját. Félreértések elkerülése végett nem szándékozom lemondani a tisztségemről!

„Ezen kívül a napi rutinfeladatokat elvégeztem: felhasználók informálása, a ttkhok.elte.hu weboldal rendszeres frissítése, számítógépek karbantartása, néha kábelhuzigálás és egyéb problémák megoldása. Ezúton szeretném megköszönni mindazon tisztségviselőnek és képviselőnek a munkáját, akik segítettek abban, hogy a ttkhok.elte.hu weboldal mindig az aktuális adatokat és a legfrissebb híreket tartalmazza.” (© By Pene)

Változtattam a beszámolóm stílusán, mert úgy éreztem így jobban átlátható, és könnyebben érthető.

Ha bármilyen kérdésed van, írj e-mailt, vagy keress meg a fogadóórámban.

***Fetter Dávid***

***TTK HÖK Informatikus***

[***informatikus@ttkhok.elte.hu***](informatikus%40ttkhok.elte.hu)

Beszámoló

Titkár

2014. 03. 25 – 2014. 04. 27.

Időrendi bontás:

* 2014. 03. 25. – Küldöttgyűlés
* 2014. 03. 31. – Választmány
* 2014. 03. 04. – Alapszabályíró munkacsoport megbeszélése
* 2014. 04. 07. – Rendkívüli Küldöttgyűlés
* 2014. 04. 14. – Választmány
* 2014. 04. 15.-17. – Önképző/Bevonó „hétvége”
* 2014. 04. 22. – Kari Ösztöndíjbizottsági ülés
* 2014. 04. 23. – Kari Tanács ülés
* 2014. 04. 24. – Választmány
* 2014. 04. 26-27 - Mentorhétvége

Megválasztásom óta eltelt időszakban folyamatosan végeztem titkári teendőimet, fogadóóráimat megtartottam, kivéve április 24-én, amit a honlapon jeleztem is. A Választmányi és Küldöttgyűlési emlékeztetők általában határidőn belül elkészültek, és kiküldésre kerültek, illetve a honlapra is felkerültek. A Rendkívüli Küldöttgyűlés emlékeztetője elég sokat csúszott tanulmányi okok miatt, ezért elnézést kérek mindenkitől!

A parkolásokat folyamatosan küldöm az illetékesnek, 2-3 napon belül a parkolási igényeket leadott személyek tudnak parkolni a Campuson, senki sem jelezte vissza, hogy gondja lenne vele, úgyhogy ez elég gördülékenyen megy.

Az iktatásokat rendszeresen csinálom, minden meghívó le van iktatva, és szerencsére otthonról is tudok a távoli asztal segítségével, ami nagyban megkönnyíti munkámat. A legutóbbi időszakban a kollégiumi igazolások kiállítása volt nagyobb volumenű feladat, de mindenki 1-2 napon belül hozzájutott a leiktatott igazolásához.

Megválasztásom után első feladatom a papíros iktatás rendberakása volt, ami nem bizonyult könnyű feladatnak. Sajnos még mindig vannak olyan ülések, amelyekről papíros iktatásban nincsen semmi, ezek többségében SzaB-ok, sokszor jelenléti ív sincsen, és az elektronikus iktatásban sincsenek benne. Ezúton is kérem a szakterületi koordinátorokat, hogy küldjék el nekem, hogy milyen ülések voltak az elmúlt fél-egy évben, illetve juttassák el hozzám a jelenléti íveket!
A Kari Ösztöndíjbizottság iktatása már teljesen rendben van, nagyon sok hiányosság volt mind papírosan, mind elektronikusan, de ezeket pótoltam, a titkár szekrényben az összes KÖB meghívó, jelenléti ívekkel együtt megtalálható.

Ezeken az alapvető titkári feladatokon túl részt vettem április 3-án az Alapszabályíró munkacsoport egyik megbeszélésén, ahol próbáltam konstruktív ötleteimmel segíteni az Alapszabály módosítását.

Április 15. és 17. között részt vettem a bevonó illetve önképző „hétvégén”, ahol úgyszintén az Alapszabály módosítással, az ösztöndíjak átstrukturálásával, illetve a tanári szakterület megalakulásával kapcsolatos problémákkal foglalkoztunk, és erre kerestünk megoldásokat.

Nem tisztségemből adódóan részt vettem az április 22-én tartott KÖB ülésen, ahogy azt már előre jeleztem a Bizottságnak, lemondtam KÖB titkári feladataimról, illetve részt vettem 2014. 04. 23-án, a Kari Tanácson, ahol Ügyrendi Bizottsági tagként is elláttam feladataimat. Az önképzőn való részvételem miatt sajnos a 16-án tartott Intézeti Tanácson nem tudtam jelen lenni.

A hivatalos ülések meghívóinak elkészítésére egy online felületet szeretnék kialakítani a TTK HÖK honlapon, hogy ezzel is megkönnyítsem a különböző bizottságok elnökeinek feladatát, és gördülékenyebben menjen mind számukra, mind majd az utódaiknak. Ennek kidolgozására Fetter Dávidot kértem meg, akivel jól haladunk ez ügyben, csak egy-két informatikai problémába ütköztünk, de remélem, hogy ezt meg fogjuk tudni oldani, és a jövőben egy űrlap kitöltésével elkészülhet az ülés meghívója.

Köszönöm, hogy elolvastad beszámolómat, ha bármilyen kérdésed, észrevételed van, keress meg személyesen, e-mailben, vagy telefonon! ☺

Budapest, 2014. április 27.

 Költő Enikő

 titkar@ttkhok.elte.hu

 06209515310

**Beszámoló**

**Bohár Balázs**

***Biológia Szakterületi Koordinátor***

***2014. március 25. – 2014. április 29.***

**Időrendi bontás**

* 2014.03.25. ELTE TTK HÖK Küldöttgyűlés
* 2014.03.28. Mentoros megbeszélés
* 2014.03.31. ELTE TTK HÖK Választmány
* 2014.04.01. Középiskolai ismeretterjesztő előadás
* 2014.04.07. Tanulmányi Csoport ülés
* 2014.04.07. ELTE TTK HÖK Küldöttgyűlés (rendkívüli)
* 2014.04.08. Mentoros megbeszélés
* 2014.04.08. Mentor elbeszélgetések
* 2014.04.11. Középiskolai ismeretterjesztő előadás
* 2014.04.11. TTK Kari Tanulmányi és Oktatási Bizottság
* 2014.04.11-13. HÖOK Vezetőképző, Debrecen
* 2014.04.14. ELTE TTK HÖK Választmány
* 2014.04.24. Mentoros megbeszélés
* 2014.04.24. ELTE TTK HÖK Választmány
* 2014.04.26-27. Mentorhétvége, Velence
* *2014.04.28. ELTE TTK HÖK Választmány*
* *2014.04.29. ELTE TTK HÖK Küldöttgyűlés*
1. **Szakterületi Csoport (SZACS)**

Szakterületi csoportunk mostanában leginkább a mentorrendszerre fordította figyelmét. Próbáltunk minél jobban és sikeresebben hirdetni a mentorrendszert, jelölteket toborozni. Ez kisebb-nagyobb részben sikerült is. Megtartottuk az elbeszélgetéseket, így már vannak felkészített mentoraink, akik alig várják a rájuk váró feladatokat.

1. Szakterületünk szerkezete

- Továbbra is próbálja minden szakterületi tag a rábízott BReKi programo(ka)t megszervezni.

1. Szakterületi honlap
* Facebookos oldalunk és szakterületi honlapunk továbbra is zökkenőmentesen működik.
1. **BReKi**

Sok BReKi-s program tervbe van véve még a vizsgaidőszak előtt, amit igyekszünk minél hamarabb megszervezni a tanulmányaink mellett. Sajnos időhiányában ezt eddig nem sikerült megvalósítani. Minden egyes program szervezés alatt van jelenleg. Ha valamit sikerül fixálnunk, az a honlapon és a facebbok oldalon is megjelenik.

1. **RuBiSCo**

Továbbra is várjuk az érdeklődőket. Szerencsére a levelezőlisták működnek, így már könnyebb lesz a kommunikáció.

1. **Dinein**

Február 19-én tartottuk az első Dinein-t ebben a félévben. Több, mint 10-en voltunk jelen. Ebből kifolyólag szerettünk volna még időpontot ebben a félévben, ami sajnos eddig egyéb elfoglaltságaink miatt nem tudott megvalósulni. Azonban törekszem új időpontokkal szolgálni az érdeklődök részére.

A legutóbbi Küldöttgyűlés óta eltelt időszakban igyekeztem legjobb tudásom szerint a hozzám érkezett problémákat megoldani, kérdésekre válaszolni.

A legutóbbi időszakban igyekeztem minden erőmet a mentorrendszerre fordítani. Próbáltam minden a rendszert érintő feladatban, eseményen részt venni és mind szakmai, mind személyi tudásommal segíteni. A mostani mentorhétvége Velencén nagyon jól sikerült. A biológia szakterület is képviseltette magát és véleményem szerint remek munkát végeztünk, valamint összeismerkedtünk egymással és igyekeztünk más szakterület mentorait is megismerni.

Levelezőlistákat sikerült beállítanom már véglegesen, amit előző beszámolómban is megemlítettem, azonban akadnak még problémák (nem mennek ki a levelek néha, vagy újra jóváhagyás szükséges), de igyekszem ezeket is kiküszöbölni, valamint Fetter Dávid, informatikusunk segítségét kérni.

A tisztséggel járó rutinfeladatokat (levelezőlisták kezelése, tájékoztatás, kapcsolattartás) igyekeztem minél jobban és gyorsabban elvégezni. Delegáltságaimnak (Kari Oktatási és Tanulmányi Bizottság, Választmány, Küldöttgyűlés) eleget tettem, egy Választmány kivételével. Ezen tanulmányi elfoglaltságaim miatt nem tudtam részt venni.

Köszönöm, hogy elolvastad beszámolómat. Bármilyen észrevételt vagy kérdést a bioszk@ttkhok.elte.hu címre, illetve személyesen várok.

***Budapest, 2014. április 27.***

**Bohár Balázs**

**ELTE TTK HÖK**

**Biológia Szakterületi Koordinátor**

**ELTE TTK HÖK Küldöttgyűlési beszámoló**Hegedüs Dávid, Fizika szakterületi koordinátor
2014.március 25.-április 29.

**Időrendi bontás:**

* 2014.03.25: ELTE TTK HÖK Küldöttgyűlés
* 2014.03.27: Bio-fizika buli
* 2014.03.31: Választmány
* 2014.04.01: Fizika Szakterületi Bizottsági ülés
* 2014.04.07: ELTE TTK HÖK Rendkívüli Küldöttgyűlés
* 2014.04.08: Mentorelbeszélgetés
* 2014.04.09: Fizika Intézeti Tanács
* 2014.04.11: Mentorelbeszélgetés
* 2014.04.14: Választmány
* 2014.04.15-17: Bevonó Tábor
* 2014.04.24: Választmány
* 2014.04.26-27: Mentorhétvége

**Általános:**

Általános feladataimat megpróbálom maradéktalanul ellátni. A levlistákat és a facebook évfolyamcsoportokat folyamatosan használom. Legnagyobb aktivitásom az utóbbi időben a SZAB facebook csoportjában és a fizikus mentorokat tömörítő csoportban volt. Minden választmányon, Küldöttgyűlésen és Intézeti Tanácson jelen voltam és a fogadóóráimon ott voltam, ha nem teljesen, akkor azt jeleztem a honlapon.
Az elmúlt időszak alatt tartottam egy Szakterületi Bizottsági ülést. Az ülésen a mentorrendszer sürgető kérdéseiről, a rendezvényekről, a honlapról és az utánpótlásképzésről volt szó.
A bevonó táborba 2. nap mentem le, de onnantól végig jelen voltam és próbáltam minél aktívabb résztvevője lenni a szekcióknak. Annak kifejezetten örültem, hogy volt fizika szakos bevonandó a táborban.

**Rendezvények:**

A Biológia Szakterülettel karöltve sikeresen megrendeztük a Bio-Fizikus barátságbulit. A rendezvény nem várt sikerrel zárult. Kisebb fennakadásokat leszámítva minden rendben zajlott a bulin, és később a szak hallgatóitól személyesen nagyon jó visszajelzéseket kaptam. A Mafihe által szervezett rendezvényekben rendszeres segítséget nyújtottam.
Ebben az időszakban is zajlottak középiskolai természettudomány népszerűsítő előadások.

**Mentorrendszer:**

A mentorrendszerben történt változásokból kifolyólag összehívtam a SZAB-ot, hogy döntsünk Kovács Olivér, szakos mentorfelelős posztjáról. Úgy döntöttünk, hogy aktív részvétele miatt továbbra is ő töltse be ezt a posztot. Meghatároztuk az alapképzésben és az osztatlan tanáris képzésben tanuló mentorok keretszámát külön-külön. Két különböző időpontban is tartottunk mentorelbeszélgetést, ahol jelen volt Kovács Olivér, Pálma Péter, a gólyatábor főszervező és jómagam. A gólyatábor főszervező jelenlétének lehetőségéről SZAB-on döntöttünk. Az osztatlan tanárisoknál jelen volt a Tanárképzési Referens is. Olivér készre hozta az írásos értékelést is. Ezután kiválasztottuk a keretszámnak megfelelően a mentorokat.
A mentorhétvége szervezésében csak kérdések kitalálásával vettem részt és részt vettem az előzetes megbeszélésen is.

Ha úgy gondoljátok, hogy nem érintettem valami fontosat, vagy bármi kérdésetek van a leírtakkal kapcsolatban akkor bátran tegyétek fel Küldöttgyűlésen vagy a fizikaszk@ttkhok.elte.hu címen.

 ***Hegedüs Dávid
 Fizika szakterületi koordinátor
 ELTE TTK HÖK
 fizikaszk@ttkhok.elte.hu***

**Beszámoló**

**Vara Bálint**

**Földrajz-, és Földtudományi Szakterületi Koordinátor**

****

**2014. március 24. – 2014. április 27.**

**Időrendi bontás**

* 2014.03.24. TTK HÖK Választmány
* 2014.03.25. TTK HÖK Küldöttgyűlés
* 2014.03.28. Mentorrendszer megbeszélés
* 2014.03.29. Földes Mentorkirándulás
* 2014.03.31. TTK HÖK Választmány
* 2014.04.01. Bódvarákó csapatvezető elbeszélgetés
* 2014.04.03. Földes Játékest
* 2014.04.06. Mentorelbeszélgetés
* 2014.04.07. Földrajz-, és Földtudományi szakterületi Bizottsági ülés
* 2014.04.07. TTK HÖK Küldöttgyűlés
* 2014.04.08-11. Geográfus Találkozó.
* 2014.04.11. Mentorelbeszélgetés
* 2014.04.12. Mentorelbeszélgetés
* 2014.04.14. TTK HÖK Választmány
* 2014.04.15. Földrajz-, és Földtudományi Intézeti ülés
* 2014.04.23. Mentorbeszélgetés
* 2014.04.24. TTK HÖK Választmány
* 2014.04.24. GeoBio Party
* 2014.04.25. Bódvarákó csapatvezető csapatépítő
* 2014.04.26-27. Mentorhétvége
1. **Mentorrendszer**

Az elmúlt időszakban a legfontosabb teendőim közé az instabillá vált mentorrendszerben való részvétel, illetve a mentorjelöltek felé ennek minél kíméletesebb közlése volt. Ennek megfelelően a válságértekezleten is részt vettem, ahol megoldási javaslatok is születtek, gyakorlatilag ennek köszönhető most a meglepően nagy számú mentorkoordinátori tisztségre való pályázat. Az időközben igyekeztem a kandikálókkal elbeszélgetni, mind a tisztségviselői, mind pedig a szakterületi véleményem megfogalmazni, ezzel segítve a későbbi gördülékenyebb munkát, akármelyikük is töltse be a későbbiekben a tisztséget, ezt a sikeretelen rendkívüli küldöttgyűlés után is igyekeztem továbbra is megtenni, és az átmeneti rendszert minél erőteljesebben követni, abban minél több segítséget nyújtani, így például a mentorhétvége feladatainak összeállításában.

Természetesen a képzés nem állhat meg, elindultak a szakos elbeszélgetések, amelyre 3 időpontot biztosítottunk, és minden jelentkező talált magának megfelelő időpontot. Ezután kerültek kiválasztásra az idei mentorok, amely tartalmazott magában néhol nehézségeket, de kialakult az a 10-10 fős gárda, akik idén mentorálni fogják az ideérkező gólyákat a későbbiekben. Idén, amolyan hagyományteremtő jelleggel, megszervezésre került az első Földes Mentorkirándulás, amely sajnos a feszített tempó, és a szoros határidők miatt kisebb érdeklődéssel folyt, mint elvárható lett volna. A későbbiekben továbbra is tervben van a mentorgárda csapattá gyúrása hasonló jellegű programokkal, terveim szerint a SzaCs tagok bevonásával is. A mentorok kiválasztása mellett azzal is igyekeztünk törődni, hogy személyesen mondjuk el nekik a tapasztalatainkat róluk, miben kellene javulniuk, illetve miben kimagaslóan jók, és tovább ösztönözzük őket arra, hogy képesek legyenek fejlődni a későbbiekben. A mentorhétvégén sikeresnek vélem a csapatépítést, amelyen a szakterület szakjainak szétdarabolása miatt egyszer a földrajzosokat, míg másodszor a földtudósokat vezettem. Nagy örömmel láttam, hogy az eddigi viselkedési problémák is jelentősen javultak, és megfelelően sikerült kapcsolatokat, ismeretségeket kialakítani a többi TTK-s szakterülettel is.

1. **Események**

Az időszak 4 eseményt tartalmazott magában. Illetve ezek voltak az eredeti tervek, de sajnos a GeoMetria végül nem valósult meg. Ez azért lehetséges, mivel a hely lemondta a bulit, és az idő rövidsége miatt nem volt lehetőségünk megfelelő helyet találnunk. Ezek miatt végül úgy döntöttünk, hogy nem kockáztatjuk meg a sikertelen szakos bulit, hanem ennek lemondására szavaztunk. Az egyetlen hely, amely még szóba jöhetett volna (R33), sajnos a Matematika szakterületi Csoportnak nem volt megfelelő.

A Földes Játékest sikerrel, és jó hangulatban került megrendezésre.

A Geográfus Találkozón ismételten részt vett az ELTE TTK geográfusképzésén részt vevő csapat. A találkozó sikeressége részünkről főleg a csapatépítésben nyilvánult meg, a többi egyetemmel a kapcsolatteremtés a többszöri próbálkozás ellenére is sajnos sikertelennek bizonyult. Nem szeretnénk azonban ezt a jó kezdeményezést hagyni, hogy elhaljon, így a későbbiekben a Földrajzos Klubbal együttműködve arra jutottunk, hogy kisebb méretben bár, de nagyon szívesen csinálnánk belföldi jellegű cseréket, ahol vendégül látnánk a másik 3 egyetem néhány képviselőjét, akár kötetlen szempontokat figyelembe véve, akár a nagyobb rendezvényeinkre (így például a LEN-re ) meghívni őket.

Idén első alkalommal került megrendezésre a GeoBio buli a Hétker nevű szórakozóhelyen, amely végül nagy sikerrel zárult, és pozitív visszajelzésekkel gazdagodhattunk, bizonyítva, hogy a 3 szakos, gólyatábori jellegű eseményeknek van létjogosultsága.

1. **Egyéb**

Az időszak alatt egy Szakterületi Bizottsági ülést, illetve egy Szakterületi csoportülést tartottunk, mégpedig mindezeket egymás után közvetlenül. A bizottsági ülés megtartását az indokolta, hogy a mentorrendszer ismételten megkövetelte a szakterületi mentorfelelős személyéről való döntést, itt személyi változás nem történt végül. A csoportülésen a mentorok számának meghatározásáról, illetve a GeoSátorról beszélgettünk, szem előtt tartva azt is, hogy akkor még kétségesnek mutatkozott a Lágymányosi Eötvös Napok megtartása, így az alternatívák kitalálásán is erősen gondolkodtunk.

 Tevékenységeim alatt végig együttműködtem a Földrajzos Klubbal, igyekeztem a szervezői feladatokba minél jobban belekapcsolódni, azokban lehetőségeimhez mérten szerepet vállalni.

Delegáltságaimnak minden esetben eleget tettem, fogadóóráimat 2 alkalommal viszont megváltoztatott időpontban tartottam egészségügyi okok, vagy egyéb teendőim miatt.

Köszönöm, hogy elolvastad! Észrevételeidet és hozzászólásaidat a beszámolómmal kapcsolatban a foldtudszk@ttkhok.elte.hu címen, vagy személyesen is szívesen fogadom!

**Budapest, 2014. április 28.**

**Vara Bálint**

**ELTE TTK HÖK**

**Földrajz-, és Földtudományi Szakterületi Koordinátor**

Beszámoló

Koczur Szilvia, Környezettudományi Szakterületi Koordinátor

2014. március 25. – 2014. április 28.

**04.07.** Rendkívüli Küldöttgyűlés volt, amelyen nem tudtam részt venni.

**04.07-11.** Lezajlottak a környezettanos mentor felvételi elbeszélgetések, végül az előzetesen meghatározott keretszámoknak megfelelő mentor került kiválasztásra: egy tanáris (aki alapszakos hallgató, átképzésben részesül majd) és 4 alapszakos mentor (közülük egy szintén megkapja a tanáris képzést a gólyatáborok és vészhelyzetek esetére).

2015 szeptemberétől Bellus Éva (tanáris), Kiss-Szabó Laura, Kollárik Cintia (vész-tanáris), Szarka Csilla és Gräfl András lesznek a környezettanos gólyákat mentoráló személyzet.

**04.10**. KTC ülésen vettem részt, mivel a delegált László Dorina aznap nem tudott megjelenni. A delegáltságot a következő KGy-n hivatalosan is átveszem.

**04.26-27.** Mentortábor

Sajnos egyéb elfoglaltságaim miatt nem tudtam részt venni a táborban, de Bérces Bence előzetes kérésemet elfogadta és szacskó-helyettesként működött a táborban.

Az esetlegesen beszámolóban említésre méltó részleteket a keddi KGy-n szóban fogom kiegészíteni. Bencének a munkáját ezúton is nagyon köszönöm.

**Fenntarthatóság**

Beszéltem a KKlub elnökével, Teveli Dalmával és Ferenczi Attila volt KKlubossal is, hogy szervezzünk egy első körben zártabb „projektindító”, majd a későbbiekben egy vagy több nyílt fórumot is, amivel összefogjuk a KKlubosokat, a környezettanosokat és minden kedves érdeklődőt. A cél az lenne, hogy a lelkes, tenni akaró de maguktól el nem induló és össze nem szerveződő fenntarthatóság iránt érdeklődő hallgatókból összehozzunk egy együttműködésre képes csapatot, akik fejlesztenék és hirdetnék a környezetbarát és környezettudatos szemléletet az egyetemen, valamint nyitottá tennék a témára a környezetükben élő embereket.

Természetesen ide nem csak környezettanosokat, hanem bármilyen szakról várjuk az érdeklődőket.

Köszönöm, hogy elolvastad a beszámolómat, kérdés esetén keress bátran!

Budapest, 2014-04-27

Koczur Szilvia

Környezettudományi Szakterületi Koordinátor

kornyszk@ttkhok.elte.hu

Beszámoló
Kuti Péter, matematika szakterületi koordinátor
2014. március 23. – április 27.

# Időrendi bontás:

* 03. 25. Küldöttgyűlési ülés
* 03. 26. GyógyMatek GT 2014 főszervezői találkozó
* 03. 28. MatSzaB ülés
* 03. 31. Választmányi ülés
* 04. 03. GyógyMatek GT 2014 | Induljon a banzáj!
* 04. 04. Matekos mentorkirándulás
* 04. 07. Küldöttgyűlési ülés
* 04. 08. Mentorelbeszélgetés
* 04. 09. GyógyMatek GT 2014 | Első ötletelés
* 04. 10. Mentorelbeszélgetés

 Intézeti Tanács ülés

* 04. 12. Találkozó a szakos mentorfelelőssel
* 04. 14. Választmányi ülés
* 04. 15 – 17. TTK HÖK Önképző-/Bevonótábor
* 04. 23. Kari Tanács ülés
* 04. 24. GyógyMatek GT 2014 | Második ötletelés
* 04. 25. Mentorhétvége – előkészületek
* 04. 26 – 27. Mentorhétvége

# MATSZACS aktivitás

### MASZAT

A MASZAT továbbra is szépen haladt, sőt, régi restanciák, a Nyúzban való hirdetés is elindult, köszönhetően Mizsó grafikai munkálatainak. Fontos, hogy ez is mindenképpen rendszeres maradjon, illetve, hogy a többi kommunikációs felületen is kiaknázzuk a lehetőségeket, és hirdessük a korrepetálásokat.

### Mentorrendszer

Az elmúlt időszakban zajlott a mentorrendszer legsűrűbb időszaka, a mentortesztek írása, az elbeszélgetések, a kiválogatás, illetve a mentorhétvége is.

A matekon szerencsés helyzet alakult ki, ugyanis rengeteg mentorjelölt kezdte meg a képzést, és ugyan igen magas volt a köztes „lemorzsolódás” – 40 jelentkezőből 21 teljesített minden szükséges kritériumot –, még így is szép számú csapat gyűlt össze. A mentortesztek okoztak kisebb-nagyobb fejtörést a jelölteknek, sokan el is buktak rajta, de az előre megbeszélt utóvizsgán kívül nem biztosítottunk javítási lehetőséget, a teszt sikeres megírása kritériumként szolgált a mentorrá váláshoz. Ahogy korábbi beszámolómban is említettem, a tesztről sok fontos és érdekes tapasztalatot gyűjtöttünk, ezeket természetesen a mentorrendszer segítésére igyekszünk felhasználni.

A matekos mentorelbeszélgetéseket két alkalomra osztottuk be, a jelöltek visszajelzései alapján, így április 8-án és 10-én, egy csendes vendéglátóhelyen tartottuk meg őket. Igyekeztünk minél jobban oldani a feszültséget, ezért a helyszínválasztás. Jelöltenként körülbelül 20-25 percet töltöttünk a beszélgetéssel. A kirándulás, és az eddigi találkozások alapján igyekeztünk felkészülni kérdésekkel, azokban a témakörökben, amikben az egyes embereknél nem voltunk biztosak, ezeket rendre fel is tettük, és sok minden tisztázódott bennünk. A tanárszakos mentorok meghallgatásán Visnovitz Márton, tanárképzési referens is részt vett.

A mentorok kiválogatása a vártnál is nagyobb fejtörést okozott nekünk, ugyanis 21, gyakorlatilag kivétel nélkül alkalmas mentorjelölt teljesített minden kellő kritériumot. Többszöri megbeszélés, rengeteg gondolkodás után neveztük meg azokat az embereket, akik a matematika szakterület mentorai lesznek a 2014/15-ös tanévben. A válogatás során figyelembe vettük a tanulmányi eredményeket is, a MATSZACS ülésen megbeszéltek alapján. Reméljük, hogy azok, akik nem kerültek be, továbbra sem vesztik kedvüket, hiszen tényleg kiváló közösségi emberek, és rengeteg területen tudnak segíteni a matekosoknak.

A mentorhétvége sikeresen lezajlott, minden matekos mentor, teljes részvételével. Az időjárás sajnos nem volt igazán kedvező, de a programok összességében jól lezajlottak, a keletkező plusz időt a matekos csapat jól ki tudta használni. Egy kisebb kezdeti ajándékot is készítettünk a mentoroknak, ami reményeink szerint kicsit kettős érzést kelt bennük, egyrészt büszkeséggel tölti el őket, hiszen szép teljesítmény egy ilyen csapatból bekerülni, másrészt pedig tenni akarással, hiszen a mentorság oroszlánrésze még csak most fog következni. A csapat kezd összeszokni, egyre nagyobb az összhang, amit reméljük a jövőben még jobb ismeretséggel fokozni tudunk. A szervezésben több matekos is kivette a részét, nekik köszönjük szépen.

Továbbá rendkívül nagy köszönet illeti Ákost, aki továbbra is rengeteg energiát és időt áldoz a mentorok képzésének szervezésére/átgondolására!

## Rendezvények

Megkezdődött a 2014-es gólyatábor tervezési fázisa, egy első találkozóval, ahol az idei év főszervezői bemutatkoztak, valamint nagyrészt felvázolták a szervezés általuk eltervezett menetét. A találkozó nagyon sikeresnek mondható, több, mint 50 érdeklődő jelent meg, sok teljesen új arc is. Az ezt követő hetekben két másik találkozó is összejött, úgynevezett ötletelési alkalmak, melyeken tematikus bontásban végiggondolásra kerül a tábor legtöbb részlete, és mindenki megoszthatja véleményét, észrevételeit. Hamarosan itt a következő ötletelési alkalom is, valamint az 5vös 5km-en is indul GyógyMatekos csapat! Köszönet illeti Dorkát a sok munkáért.

Amennyiben megvalósul a LEN, úgy természetesen a Logikai sátrat is mindenképpen szeretnénk üzemeltetni, így ennek a munkálatai is megkezdődtek, köszönhetően Annának és Jucinak.

# Tisztségviselői aktivitás

Tisztségviselőként igyekeztem a TTK HÖK és a MATSZACS segítségére lenni, amiben csak tudtam.

### Informatikai teendők

Ugyan minden működőképesnek tűnik, gyakorlatilag folyamatosan jönnek újabb és újabb igények, mind honlapok indítására (pl. len.elte.hu, eotvos5.elte.hu, stb.), mind egyéb, online felületen végezhető problémák megoldására. Ezekben igyekszem Fetter Dávid segítségére lenni, amiben csak tudok.

## Mentorrendszer, önképző

A mentorrendszert igyekeztem segíteni, ahol lehetőségem volt rá. A mentorhétvége szervezésében több helyen is részt vettem, a hétvégét megelőző pénteki napon az esti vetélkedő összeállításával tevékenykedtem, illetve a badge-ek elkészítésében is segítettem. A Bárczival való kommunikáció sem igazán tökéletes (ahogy a TTK-s belső sem), ezt néhol tudtam segíteni.

Az önképző-/bevonótáborban is részt vettem, egy szekciót is tartottam a második nap folyamán (kommunikáció), melyről készült jegyzeteket hamarosan elküldöm az érintett tisztségviselőknek és testületeknek, valamint igyekeztem az általam látogatott szekciókon is konstruktívan működni.

### Tisztségviselők segítése

Továbbra is gyakran keresnek meg, mind tisztségviselők, mind pedig tisztségviselői posztra pályázó emberek, nekik mindannyiuknak igyekszem a tapasztalataim és meglévő tudásom alapján a legjobb tanácsokkal szolgálni.

Az Alapítványt igyekeztem összekötni a HÖK-kel, szakterületi koordinátori és kuratóriumi titkári tisztségeimből kifolyólag többen megkeresnek, ha segítségre van szükségük, a felmerülő kérdéseket igyekszem körültekintően megválaszolni.

### Rutinfeladatok, delegáltságok

A mindennapos rutinfeladatokat igyekeztem ellátni. Delegáltságaimat (Kari Tanács, Intézeti Tanács, Választmány) betöltöttem, fogadóóráimat megtartottam.

Bármilyen kérdést, észrevételt szívesen fogadok! ☺

2014. március 23. Budapest,

Kuti Péter

E-mail: matekszk@ttkhok.elte.hu

Telefon: 30/561-7708

**ELTE TTK HÖK Küldöttgyűlési beszámoló**

**Visnovitz Márton, tanárképzési referens**

**2013. március 25. – 2014. április 29.**

**Időrendi bontás**

* 2014.03.27. – EHÖK munkabizottság az osztatlan tanárképzésben résztvevők választójogáról
* 2014.04.07. – Rendkívüli Küldöttgyűlés
* 2014.04.08. – Tanári munkacsoport ülés
* 2014.04.08. – Bioszos mentorelbeszélgetés
* 2014.04.09. – Fizikás mentorelbeszélgetés
* 2014.04.10. – Környes mentorelbeszélgetés
* 2014.04.10. – Matekos mentorelbeszélgetés
* 2014.04.11. – Kémiás mentorelbeszélgetés
* 2014.04.12. – Földes mentorelbeszélgetés
* 2014.04.13. – Tanári Műhely
* 2014.03.06. – Értekezlet a Tanárképző Központban a szakváltási eljárásrendről.
* 2014.04.26-27 – Mentorhétvége

**Tanári Munkacsoport**

A Tanári Munkacsoport ebben az időszakban leginkább a Tatai Tábor és a Tanári Műhely programjaival foglalkozott. Sikeresen megszerveztünk egy olyan Műhely programot, melyen a hallgatók nagy számban vettek részt: Ellátogattunk a Láthatatlan Kiállításra. Ezen kívül a Munkacsoport tagjai megkezdték a március végén lezárt tanáris kérdőív kiértékelését a Tanárképző Központ által kért szempontok alapján.

**Tatai tábor**

A Tatai tábor szervezése is aktívan folyik, egyeztettem az érintett oktatókkal, valamint megkezdődött a tábor várható költségeinek pontos felmérése, és a tábor üzemeltetőjét is megkerestük. Felmerült a tábor kiterjesztése a másik két, az osztatlan tanárképzésben résztvevő kar irányába is. Ezzel kapcsolatban megkerestem a másik két kar (BTK, IK) HÖK elnökét és tanárképzési referensét is. Velük a következő hetekben kezdődik az egyeztetés.

**Tanárképző Központ**

A Tanárképző Központ ebben az időszakban ülésezett az osztatlan tanárszakosok szakváltási, illetve az ehhez kapcsolódó átjelentkezési kérelmek eljárásrendjéről. Számos fontos döntés született az ülésen, melyben minden Kar hallgatói képviselője aktívan részt vett. A meghozott döntések HKR módosítás formájában fognak május közepén hatályba lépni. A várható módosításokról tájékoztattam a tanárszakos hallgatókat.

**Tanárképzési szakterület**

Elkészült a Tanárképzési szakterület létrehozásához szükséges Alapszabály-módosítási javaslat, valamint az Ügyrend tervezete is.

**Mentorrendszer**

Részt vettem a tanáris mentorjelöltek szóbeli elbeszélgetésein, valamint hogy kicsit összejöjjön a csapat a mentorhétvége előtt, szerveztem egy csapatépítő találkozót is a mentoroknak.

**Rutinfeladatok, záró gondolatok**

Az elmúlt időszakban a hozzám beérkező kérdésekre igyekeztem a lehető leggyorsabban válaszolni, kezeltem a levelezőlistákat, valamint a szükséges információkat, felhívásokat továbbítottam a tanáris hallgatók felé.

Fogadóóráimat megtartottam. Úgy alakult, hogy a fogadóórám véglegesen áthelyeztem erre a módosított időpontra, mert ebben az idősávban biztosabban tudom megtartani.

Köszönöm, hogy elolvastad a beszámolómat, amennyiben kérdésed lenne, küldd el a tanarkepzes@ttkhok.elte.hu címre, szívesen válaszolok rá.

Visnovitz Márton

Tanárképzési referens

tanarkepzes@ttkhok.elte.hu

Budapest, 2014. március 23.

**Melléklet**

**Előzetes kimutatás az osztatlan tanárképzésben résztvevő hallgatók körében végzett felmérésről**



Beszámoló 2014. április 29-ei Küldöttgyűlésre

Ellenőrző Bizottság

* Az Ellenőrző Bizottság az előző rendes küldöttgyűlési ülés óta eltelt időszakban az összes Választmányon és SZAB ülésen részt vett. Részt vettünk ezen kívül a rendkívüli küldöttgyűlésen is. Várhatóan részt veszünk a hétfői Választmányon és a keddi küldöttgyűlési ülésen is.
* A legutóbbi rendes küldöttgyűlés óta 2 képviselőnek szűnt meg a mandátuma így a  31 főre csökkent a Küldöttgyűlés létszáma. Kérünk minden képviselőt, hogy vigyázzon mandátumára, és ha nem tud megjelenni egy adott ülésen (Küldöttgyűlés,SZAB) kérjen kimentést tőlünk időben.
* A fogadóórák megtartását folyamatosan ellenőriztük az elmúlt időszakban. Utánpótlás- és önképzésért felelős referens megválasztása  óta többszöri figyelmeztetés ellenére (szóbeli, illetve a 03.25-ei küldöttgyűlési ülés) sem tartott fogadóórát. A többi tisztségviselő rendben megtartotta, jelezte az esetleges változást.
* A legutóbbi rendes küldöttgyűlésen a Bizottság új taggal bővült viszont, a létszám  változatlan maradt. Ennek oka, hogy Költő Enikő titkár lett. Többen is jelezték, hogy érdeklődnek a tisztség iránt, viszont a felkészítésre csak egy jelentkező jött el. A felkészítés megtörtént, a teszt megírására kedden kerül sor.
* Az emlékeztetők készítése/kiküldése megfelelően történik, az iktatással sincs gond. Az EB folyamatosan ellenőrzi az iktatást/emlékeztetőket, viszont elmúlt évek hiányosságai most is fenn állnak. Ezen kívül a kémia SZAB üléseink emlékeztetőivel vannak komolyabb hiányosságok. Ez esetben a többszöri figyelmeztetés ellenére sem történt változás.
* A Déli Hallgatói Irodában Fetter Dávid segítségével zárhatóvá tettünk két tisztségviselői szekrényt. A múltkori beszámolóból kimaradt, de szeretnénk említést tenni arról, hogy elkészült a Déli hali rendje, mely kikerült több helyre is. Kérjük, ennek figyelembe vételét!
* A legutóbbi rendes ülésen elfogadott Ügyrendek felöltésre kerültek a honlapra.
* Életbe lépett az átadás-átvételről szóló rektori utasítás, mely minden tisztségviselőre vonatkozik.
* Ezen kívül az elmúlt időszakban válaszoltunk a felmerülő kérdésekre, egyeztettünk a tisztségviselőkkel, megoldottuk a felmerülő szabálytalanságokat.

**A Bizottság tagjai a következő üléseken vettek részt a 2014.03.25-ei Küldöttgyűlési beszámoló óta:**

**Horváth Tamás:**

2014.03.24. Választmány

2014.03.25. Küldöttgyűlés

2014.03.31. Választmány

2014.04.01. Fizika SZAB

2014.04.07 Rendkívüli KGY

2014.04.14. Választmány

2014.04.24. EB felkészítés

**Varga Éva**

2014.03.25. Küldöttgyűlés
2014.04.01. Fizika SZAB

2014.04.02. Környezettan SZAB

2014.04.07. Földrajz-föltud SZAB

2014.04.07. Küldöttgyűlés

2014.04.24. Választmány

2014.04.28. Választmány

Köszönjük, hogy elolvastátok a beszámolónkat!

Kérdéseiteket, észrevételeiteket az eb@ttkhok.elte.hu címre várjuk.

Beszámoló

ELTE TTK Hallgatói Alapítvány

2014. 03. 23. - 2014. 04. 27.

Az Alapítvány háza táján igen nagy a sürgés-forgás az utóbbi időben, több nagyon fontos változásnak is elébe nézünk, részben az új civil törvény által előírtaknak, részben az Alapítvány belső haladásának, átalakulásának köszönhetően.

Az új törvény viszonylag jelentősen megváltoztatja a civil szervezetek közhasznúságára vonatkozó feltételeket, így ehhez nekünk is fontos alkalmazkodnunk, hiszen a közhasznú státusz alapvető fontosságú az Alapítvány életében. Ehhez szükséges változtatásokat eszközölnünk az alapító okiratunkban (ezt a keddi küldöttgyűlési ülésen tárgyalni is fogják a küldöttek), illetve az SZMSZ-ünkben.

Lezajlottak az érettségi előkészítőink, melyek végén egy próbaérettségi megírására is volt lehetőségünk a hallgatóknak, mellyel kifejezetten sokan éltek is, április 12-én két intervallumban, összesen körülbelül 80 diák tett próbaérettségit.

Sajnos, jó eséllyel személyi változásoknak is elébe néz az Alapítvány, ugyanis az eddigi gazdasági irodavezető, Csécsi Dávid, a felgyülemlett tanulmányi teendői okán a közeljövőben tervezi elhagyni ezt az állást, így a helyére megkezdődött a megfelelő ember keresése. Ezúton kérjük a képviselőket, hogy amennyiben tudnak érdeklődőről, úgy jelezzék ezt nekünk, természetesen bárkinek nagyon szívesen kifejtjük, hogy milyen feladatkörökkel is jár ez.

A TÁMOP projekt immáron teljesen lezárult, már csak a visszajelzésre, helyszíni ellenőrzésre várunk. Hálásak vagyunk Szabó Juditnak, aki szabadidejéből, és energiájából rengeteget áldozva menedzselte a pályázat elszámolását!

Az Alapítvány, a rendkívüli helyzetre való tekintettel tárgyalásokat folytatott a LEN szervezése kapcsán is, amelyek egyelőre nem vezettek eredményre, de reméljük, hogy (akár az Alapítvány segítségével, akár anélkül) létre fog jönni a rendezvény.

Igyekeztünk segíteni továbbra is a TTK HÖK-öt, főként a szakos bulik szervezésében, valamint a mentorrendszerben segédkeztünk.

Részt vettünk az önképzőtáborban, ahol egy szekciót tartott Dukán András Ferenc, valamint a mentorhétvégén is, ahol első nap egy Alapítványról szóló előadást, második nap pedig alapítványos állomást látogattak meg a mentorok. Reméljük, hogy sikerült felkeltenünk az érdeklődést, szeretettel várunk minden kérdést, észrevételt, irányelvet, illetve ötleteket, lehetséges tevékenységet, amit az Alapítvány végezhetne, illetve önkénteseket is, ha esetleg van időtök/erőtök segíteni kicsit!

Budapest, 2014. április 27

Dukán András Ferenc

kuratóriumi elnök

Kuti Péter

kuratóriumi titkár

Beszámoló a Kémia Szakterületi bizottság működéséről

2013. július 12. – 2014. április 29.

Érsek Gábor

Szakterületi Bizottsági elnök

 A Kémia Szakterületi Bizottság elnöki székét július 12-én foglaltam el, miután nem volt jelölt a kémia szakterületi koordinátori posztra, így szacskó nélkül maradt a szakterület. Súlyosbította a helyzetet, hogy a képviselőválasztáson megválasztott 5 képviselő közül elvesztettük a 3 legtapasztaltabb emberünket. Így a szakterületi munka eléggé megnehezült. Emiatt legfőbb célom volt a korábbi vegyész értékek átmentése a jövő szacskóinak. Emellett célom volt növelni a HÖK tekintélyét a hallgatók körében. Ne szükséges rosszként, hanem segítségként, lehetőségként tekintsenek rá.

 Ennek első lépéseként nyáron első feladataim közé tartozott az új mentorgárda összeszoktatása, hogy egy ütőképes és egymásban bízó csapat tudjon a gólyák elé állni. Továbbá a tőlem telhető legtöbb segítséget megadtam a 2013-as káptalanfüredi gólyatábor főszervezőknek. Emellett igyekeztem tartani a kapcsolatot a Kémia Intézettel, révén új szakok indultak, és az alapszakon új tanterv került bevezetésre. Az osztatlan tanárszak megjelenésével több feladat is előállt az intézet számára, több tanulmányi probléma is adódott az elsőéves tanárokkal – melyek azonban olyan szintűek voltak, hogy a követelmények lejebb adása már a ELTE-s diploma minőségét kérdőjelezte volna meg. Ezeket a problémákat, melyek főleg a kémia kritérium tárgyal és a szervetlen kémiával adódtak, igyekeztem mind az Intézettel és mind a tanárképzési referenssel folyamatosan egyeztetve megoldani. Így ennek eredményeképpen a kémia kritben jövőre különféle változtatások fognak életbe lépni, valamint különféle megoldási javaslatokat tettünk a szervetlen kémiával kapcsolatos problémák megoldására is. (pl.: egyfajta szemináriumi óra bevezetése az anyag elmélyítésének céljából – de ez még egyeztetés alatt van, hiszen az oktatói kapacitás nem túl jó). Emellett a jövő évi mentorgárda meg fogja kapni a megfelelő képzést, hogy tudják kezelni azt, hogy a gólyák túlontúl teljesíthetetlennek érzik a különféle kémiai tárgyakat. Emellett meg kell említeni, hogy fentebb említett problémák a kémia alapszakon is előálltak. Ezeket azonban sikerült a mentorokkal közösen orvosolni.

 Az első félévben több probléma is adódott a szakterület különféle delegáltjaival kapcsolatban. Például a kari tanács delegáltunkról a delegálása után derült ki, hogy nem tudja vállalni a munkát a tudományos elfoglaltságai miatt, így több kritika is ért emiatt. Ennek megfelelően - hirtelen ugyan - változott a kari tanács delegáltunk, de tanulva a hibából a második félévre a legkülönféle helyekre is sikerült megfelelő embereket delegálni. Így legyen az akár a Kari Tanács akár a tanulmányi csoport lelkes és lelkiismeretes hallgatók végzik a szakterület képviseletét. Jómagam nyár óta választmányi és december óta kari tanács delegáltságokat látom el, valamint részt veszek a tudományos és a tanulmányi csoport munkájában. Delegáltságaimnak az év folyamán igyekeztem maximálisan eleget tenni.

 Tanulmányi téren is több feladat állt elém az elmúlt év során. Több probléma is adódott a rangsorpontokkal, így kötelezően választható, de egyes esetekben kötelező laboratóriumok esetén többször is egyenesben levő hallgatók csúsztak ki. Sajnos a helyzet az oktatói gárda fogyásával csak romlani fog, így egyeztettem a tanulmányi elnökhelyettessel, valamint az intézeti oktatási bizottsági elnökkel a kérdésről, az ügy azóta folyamatban van. Folyamatosan figyeltem arra, hogy a hallgatókat érdeksérelem ne érje tanulmányi téren, tudásomnak megfelelően igyekeztem az érdekeiket képviselni, szükség esetén a megfelelő személyekhez (elnök, taneh) fordultam.

 A kémiai korrepetálás is új lendületet kapott az elmúlt évben, melyekért külön köszönetet mondok Koncz Benedeknek áldozatos munkájáért. Több változtatást vezettünk be annak érdekében, hogy valóban egy szakértő gárda álljon a hallgatók rendelkezésére. Új felületet alakítottunk ki a honlapon, az intézettől saját címet igényeltünk, valamit a korábbi facebook oldalt is felráztunk. Lefektettük működési alapelveinket, így mindenki számára világos az, hogy mik vagyunk, mi a szervezet célja. Beugró dolgozatokkal kívánjuk elérni azt, hogy valóban azok oktassanak egy egy tárgyat akik tudják is azt. Biztatok mindenkit, hogy kedvelje a facebook oldalunkat, terjedjen a híre annak, hogy valóban egy szakértő és lelkes csapat áll mindenki rendelkezésére. A honlapnak köszönhetően még középiskolás megkeresést is kapott a szervezet. További tervek melyek már csak a jövőben fognak megvalósulni, hogy külön levelező listát tervezünk az korrepetítotok között kialakítani, valamit jutalmazásképpen a KHTEÖ mellett pólót, pulóver tervezünk a szervezet számára.

 A második félévben elindult az alapítvány középiskolai természettudományos gondolkodást népszerűsítő programja. Ezt nagyon fontosnak találtam, révén én is vallom azt a nézetet, hogy az ország hamarosan csak az intelligenciájából fog tudni megélni. Így Ferenc Dáviddal kialakítottunk egy kémia kísérletbemutató show-t. Mellyel több középiskolában is előadásra került. Az események visszhangjai rendkívül pozitívak voltak. Emiatt lefektettem annak alapjait, a hogy a Kémia Intézet korábbi ELTE Házhoz megy programja (mely egy hasonló ismeretterjesztő előadás sorozat volt, csak szerte az országból érkeztek megkeresések) újjá éledhessen. Egyelőre a pénzhiány a legnagyobb probléma – nagyon drága a vegyszer és az utiköltség – ennek megfelelően különféle pályázatok szpozorok keresése folyik jelenleg (pl.: Tehetségsegítő alapítvány, Tehetségsegítő tanács, Kutató Diákok Országos Szövetsége), valamint tervezem még egyeztetni az ELTE TTK Hallgatói alapítvánnyal.

 Rendezvények terén az első félév számos problémával járt, bár több mint 4 buliban volt érdekelt a szakterület, a nem megfelelő helyszín miatt többször is merültek fel problémák, hiába promóztam a rendezvényt, nem mentek el a hallgatók. Így a “hökös” rendezvények megbecsültsége csökkent a hallgatók körében. A második félévben a kevesebb több elvet követve egy szakos bulit szerveztünk így kismértékű javulás volt érezhető. Ez köszönthető a hallgatóbarát helyszín választásnak is. :D Emellett nem zenés táncos rendezvényként megszervezésre került a Vegyész Tanár Diák találkozó mely egy kellemes túrát jelentett a festői Kevély-nyergen. A programot hagyományteremtő jelleggel szerveztük meg, így a közeljövőben még várható hasonló rendezvény. Mindemellett most május 9-re szerveződik az FF szakterülettel közös kirándulás, a dreher sörgyárba. Remélem ebből is hagyomány lesz, több üzem is terítékre kerül később.

 A szakterület jó működéséhez elengedhetetlen volt a korábbi honlap fejlesztése modernizálása. A téli szerver leállást követően emiatt teljesen új alapokra helyeztük a honlapunkat. Ezért hatalmas köszönet illeti Fetter Dávidot, hogy messzemenően segítőkész volt velünk ezzel kapcsolatban. A hallgatók további eléréséhez, új facebook oldalt is létrehoztam. Így újabb csatorna áll majd rendelkezésre, mely már nem járna túl sok “levélszemétel” a hallgatók számára.

 A szakterület fellendítése nem sikerülhetett volna, új lelkes hallgatók bevonása nélkül. Ennek érdekében megszerveztem a Szakterületi Ötlet Szombatot ahová nagy szeretettel váram minden érdeklődő hallgatót. Több játék színesítette a szombat programját, emellett szakmai munka keretében több jelenleg futó vagy már sikerrel lezárt projektunket elindítottuk (honlap, fb oldal, tanár diák talkozó). Emellett igénybe vettem az akkor nemrég megválasztott új tisztségviselő (Utánpótlásért és Önképzésért felelős referens) Béni Kornél segítségét, melyet ismét köszönök. Kornél előadásból megismerhették a hallgatók a HÖK felépítését, azonban az előadás tempója kicsit gyors volt, így eléggé megrémültek az érdeklődő hallgatók. De köszönhetően Nagy Katalinnak segítségének, sikerült a hallgatókat megnyugtatni, így több lelkes új arccal bővült a szakterület. Ezek közül a lelkes arcok közül többen jelentkeztek mentornak, igaz egyelőre a mentorok számával bajban vagyunk, ugyan is több jelentkező a nagyobb jó érdekében visszamondta a mentorságot, így pótjelentkezés kiírására kerül majd sor. A mentorképzésben igényeknek megfelelően részt vettem, igyekeztem segíteni a mentorkoordinátort, a mentorképzést koordináló csapatot.

 Kétségtelen több hibát is elkövettem az év során – adminisztráció elhanyagolása, nem megfelelő emberek delegálása – így több kritika is érte munkámat – pl.: decemberi küldöttgyűlésen, de igyekeztem a kritikáktól nem megsértődni – bár nem mind éreztem jogosnak, próbáltam adaptálni a felhozott javaslatokat. Összességében úgy érzem egy erősebb szakterületet tudok átadni, mint amit kaptam – nagy valószínűséggel lesz elég képviselőnk jövőre :). Bízom benne, hogy ez az “új” szakterület hasznára válik majd a TTK HÖK-nek, jól fog illeszkedni a TTK HÖK által megtestesített hallgatói mozgalomhoz. Május folyamán még igyekszem elvarrni a szálakat, befejezni az elmaradt adminisztrációt. Gólyatábor főszervezőként igyekszem a mentorok képzését figyelemmel kísérni, egy jó csapat álljon össze a jövő évre. Igyekszem segíteni az új szakterületi koordinátor munkáját, minél hamarabb belerázódjon a hajtásba, ne történhessen meg az, ami tavaly történt velünk.

 A jövőben előálló új feladatok új embert kívánnak, szép az, hogy ha valakinek sok ötlete van, de ezeket az ötleteket meg is kell tudni valósítani. Így olyasvalaki szükséges a szakterület élére aki több időt tud szentelni a annak irányítására. Így kérem a küldöttgyűlést, hogy támogassa a Balogh Dániel szakterületi koordinátori pályázatát, ez a pályázat ne adjon okot maga mutató színpadias fellengzésekre.

Budapest, 2014. április 29.

 Érsek Gábor

 Szakterületi Bizottsági Elnök

 ELTE TTK HÖK

 Kémia Szakterület

3. Személyi kérdések:

Pályázat

ELTE TTK HÖK

Ellenőrző Bizottsági tagságára

**Bemutatkozás**

Rádl Attila vagyok, elsőéves, fizika alapszakos hallgató, és pár hete már mentor is.

**Motiváció**

A Hallgatói Önkormányzat tevékenysége már a felvételi napján felkeltette érdeklődésemet. Hogy tud egy ilyen szerteágazó feladatkört ellátó szervezet koordináltan működni? Felmerülő kérdésemre meg is kaptam a választ, amikor a bevonó délutánon felvázolták a HÖK működését. A hallgatók segítését tartom a HÖK egyik legfontosabb tevékenységének, így mentornak is jelentkeztem a szakterületemen. A sikeres mentorteszt, és a Bevonótáborban megismert további részletek után felmerült bennem, hogy az Önkormányzat munkájában szervesen részt vennék . A legfontosabb alappillér az aktuális jog­ és egyetemi szabályokhoz alkalmazkodó Alapszabály. Ennek megfelelően döntöttem úgy, hogy szeretnék átfogó ismereteket szerezni a törvényes kereteket biztosító dokumentumok tartalmának elsajátításával. Továbbá a megfelelő működést felügyelő bizottsági tagként kamatoztatni megszerzett tudásomat.

**Az Önkormányzat munkájának segítése**

Véleményem szerint az Ellenőrző Bizottság munkájának célja a rend fenntartása, minden tevékenység pontos dokumentációjának ellenőrzése, mert a kimondott szavak önmagukban nem elegek. A HÖK garantálja mindenki számára az átláthatóságot, azonban ez csak akkor valósulhat meg, ha valamennyi ülésről készül emlékeztető, jegyzőkönyv, és ezek határidőn belül megosztásra kerülnek. A fent említett okok miatt fordítanék különös figyelmet a tisztségviselők fogadóóráira, hiszen ez a legalapvetőbb személyes fórum, ahol a hallgatók véleményét megismerhetik. Ugyanakkor fontosnak tartom azt is, hogy az ellenőrző tevékenység ne akadályozza HÖK operatív részének munkáját, csak indokolt esetben

gyakorolja jogkörét az Ellenőrző Bizottság. A bizottság tagjaként vállalnám a folyamatosan változó törvényi és egyetemi keretek miatt elengedhetetlen Alapszabály módosítások kidolgozását is, ezzel biztosítva az Önkormányzat munkájának megfelelelését a mindenkori utasításoknak.

Köszönöm, hogy elolvastad a pályázatomat, az észrevételeket szívesen fogadom e­mailben, vagy személyesen.

Budapest, 2014 április 27.

 Rádl Attila

 (radla118@gmail.com)

PÁLYÁZAT MENTORKOORDINÁTORI TISZTSÉGRE





***Bemutatkozás***

Török Mátyás vagyok, 1993. 11. 14-én születtem Budapesten.
Életem nagy részét Biatorbágyon töltöttem, most az egyetem közvetlen közelében lakom. Mindennapjaim legfontosabb hajtóereje a családcentrikusság, a segítőkészség, a hűség és az őszinteség.

2012-ben nyertem felvételt az ELTE TTK Kémia BSc szakra, ahol másodévesként azóta is tanulmányaimat folytatom – eddig töretlen sikerrel, így várhatóan 2015-ben BSc diploma birtokába jutok.

***Tapasztalatok***

Mindig nagyon foglalkoztatott, hogy hogyan lehet egy jól működő csapatot-csoportot megalkotni, fenntartani, a felmerülő problémákat kezelni, kompromisszumokat kötni és ésszerű döntéseket hozni.
Úgy gondolom, minden leendő természettudós vágya a különböző rendszerek működésének megértése, és ennek fontos része a rendszerek vizsgálata. Ennek egyik formája nálam az embercsoportok működésének vizsgálata – a különböző érdekek, tudás- és érettségi szintek közös nevezőre juttatása, és a lehető legproduktívabb együttműködtetése.

Az első siker és tapasztalat a középiskolámhoz kötődik, ahol egy tanár (egyfajta tutor) közreműködése mellett egy amatőr színjátszó kört vezethettem. Itt tizenegytől tizennyolc éves diákokat koordináltam, segítve nekik a megfelelő szerepek kiválasztásában, illetve a színészi játékuk fejlesztésében.

Szintén középiskolás koromban kezdődött még el a kórusban való működésem, ahol az elmúlt két év alatt az operatív feladatok vezetője lett belőlem, húsztól egészen hatvan éves embereket irányítva.
Ez a feladatkör magában foglalja a kreatív team koordinálását (spotok, szóróanyagok, névjegykártyák, honlap, facebook, fellépő ruha…), titkári teendők ellátását (a próbák kivonatának, illetve a megbeszélések jegyzőkönyvének elkészítése), illetve az új tagok beilleszkedésének segítését (hangzóanyagok eljuttatása, a levelezőlistára való felvételük).

Mint operatív vezető, tag vagyok a kórus jogi hátterét biztosító „Az éneklés öröméért Alapítvány” kuratóriumában, ahol elődeim között volt például Szekeres Adrien is.

Kuratóriumi tagként pályázatokat figyelek, továbbítom a megírására alkalmas személynek, illetve kommunikálok a fellépésszervezőnkkel.

Az egyetemhez kötődik másik két meghatározó tapasztalatom.
Az egyik az, hogy 2013 szeptemberétől személyi koordinátora lettem az egyik fogyatékossággal élő hallgatótársamnak.
Az ő speciális szükségletei, az ép hallgatókétól rendkívül eltérő tanulási metódusa, valamint kissé zárt természete sokat tanított számomra abból, hogy hogyan kell türelemmel viseltetni a monotonitás iránt, hogyan lehet ugyanazt a kérdést sokszor sokféleképpen megközelíteni és választ találni rájuk. Az előző félévben az összes esedékes csúszó tárgyát sikerült teljesítenie, ezt pedig személyes sikeremként éltem meg.

A másik fontos tapasztalat – természetesen – a mentorrendszerbe való bekerülés volt. A képzést sikeresen teljesítve találkozhattam a gólyákkal, akiket vezetnem kellett. Nagyon sokat tanultam ebből, hiszen mindegyikük más tudással, készséggel, lelkülettel érkezett ide közénk, és az, hogy belőlük egy egységes csapatot kovácsoljak, akik segítenek egymásnak az egyetemi évek alatt, roppant nagy feladatnak bizonyult. Igyekeztem a túléléshez szükséges információkon túl többet is adni nekik, így került sor az általam tartott korrepetálásokra, csapatépítésekre, emellett „lelkizésekre”.
Az MMGV visszajelzések alapján a gólyáim nagyon jó mentornak tartottak, nagyon sok dicséretet kaptam, viszont emellett képesek voltak építő jellegű kritikákat is megfogalmazni, hogy min kéne még csiszolnom, változtatnom, fejlesztenem.

Ez nekem nagyon nagy örömöt okozott, és megújult erővel, még több akarással jelentkeztem újra a mentorképzésbe – amit az elbeszélgetésig bezárólag szintén sikeresen teljesítettem.

Az elmúlt hetekben a mentorhétvége főszervezőjeként élesben is szerepet tudtam vállalni a mentorrendszer működtetésében – tapasztalatokat szerezve arról, hogy milyen is a mentorkoordinátori szerepkör. Bár látszik, hogy bőven van vele munka, ezt nagyon élveztem csinálni és megerősítést nyert bennem az, hogy alkalmas lennék a feladatra.

***Motivációim***

Mint a tapasztalatok részből kiderülhetett, nagyon a szívemen viselem azt, hogy egy olyan csoport, melynek tagja vagyok, jól működjön.
Úgy gondolom, egy feladatra olyan ember alkalmas, aki tiszta szívből ki tud mellette állni, magáénak érzi és ennek tudatában el is képes végezni.
A mentorrendszert én a TTK egyik legfontosabb részének tekintem, hiszen ezen keresztül találkoznak először a gólyák az egyetemmel, az egyetemi közélettel, illetve a hallgatói önkormányzattal. Ezért szeretném azt, hogy minél jobban működő rendszert építsünk fel.

Ehhez terveim szerint tanácsokat fogok kérni azoktól, akik a működtetésben már részt vettek, hiszen nem az a cél, hogy az én elképzeléseimet keresztülvigyem, hanem az, hogy mindenkinek a lehető legjobb legyen. Szeretnék folyamatos kommunikációt a HÖK vezetőségével, hogy az elképzeléseinket konszenzusra juttatva minél inkább emelkedjen a rendszer fénye.

Véleményem szerint a mentorrendszer erőssége, hogy a szakok közötti együttműködést segíti elő, hiszen alapvetően a hallgatók csak eléldegélnek egymás mellett, mindenfajta kommunikáció nélkül. Itt viszont a szakterületek kicsit megismerhetik egymást – például a jellemző gondolkodásmódot, amit a saját életükben hasznosítva tovább fejlődhetnek. Ezt a fajta integritást mindenképpen szeretném megtartani és minél inkább fejleszteni.

Végső célom, hogy a következő mentorkoncepció megalkotásának idejére egy viszonylag kiforrott kép legyen mindenkiben arról, hogy milyen irány az, amely mentén tovább kell haladnunk azért, hogy minél sikeresebb legyen a mentorrendszer.

***Terveim***

Az idei mentorrendszerben bekövetkezett hirtelen törést szeretném áthidalni, és sikerrel végigvinni a képzést, valamint az őszi félév munkásságát.

Ez a következőket foglalja magában:

**Szakos előadások:**
Nagyon fontos, hogy a mentorok tisztában legyenek a szakterületük működésével, például a hatályban lévő tantervekkel, egymásra épülésekkel stb. Emellett a szakterületet érintő problémák, kérdéskörök megvitatása is lényeges, ezért van mindenképpen szükség ezekre az előadásokra.

Itt felmerülhet a tanáros mentorok jelenléte. Úgy gondolom, mindenképpen értesíteni kell őket a TTK-s szakuk (vagy pl. fizika-matek esetén mindkettő) előadásának időpontjáról, hogy lehetőségük legyen részt venni.
De ezen felül, mivel őket speciális problémák és megoldások érintik, amik a BSc képzésben nem jelennek meg, szükségesnek tartom Visnovitz Márton tanárképzési referens segítségével egy külön, nekik szóló előadás megtartását is.

**Mentortábor:**A szervezés körülményessé válik amiatt, hogy a tábor nyáron kerül megrendezésre, ezért szeretném minél hamarabb, a lelkes segítők bevonásával elkezdeni azt. Szeretném felmérni a mentorok igényét a táborról, és azt a HÖK vezetőségével egyeztetve, a lehetőségekhez mérten minél inkább megvalósítani.

Mivel ez a képzés lezárása, úgy gondolom, minél inkább hasznosan kell eltölteni a táborban töltött időt. Ez azt jelenti, hogy még egyszer át kell ismételni a tanultakat, itt már a lehető leggyakorlatiasabb feladatokkal tesztelni a mentorok helytálló képességét. A táborban inkább hangsúlyt fektetnék a szakterületek közötti csapatépítésre, olyan formában is, hogy a csapatversenyek vegyes csapatokkal történjenek. Nagyon fontos, hogy a mentorok tudjanak egymásra számítani, tényleges csapatidentitás épüljön ki, hiszen a mentor találkozhat olyan kérdéssel, amire nem tud válaszolni – ilyenkor az a cél, hogy minimum három olyan ember neve felmerüljön, aki viszont tud segíteni.

**Pótlás, és utólagos korrigálás**Bár a mentorkoncepcióban szerepel, hogy a mentorokra egyenletes terhelést kell rakni, annyi gólyával, amennyire egy mentor ténylegesen oda tud figyelni, ez nem feltétlenül valósul meg. Ezért tartanám szükségesnek, hogy azokat az embereket, akikből végül nem lett mentor, a „tűz közelében tartsuk”, hogy felmerülő problémák esetén segítséget tudjanak nyújtani a mentoroknak. Mivel a mentorrendszer egyik közvetett célja az utánpótlás képzése is, emiatt is fontos, hogy minél többen úgy érezzék, szükséges, hogy aktív részesei maradjanak a HÖK-nek. Az, hogy a kiesett mentorjelöltek közel maradjanak a rendszerhez, azért is fontos lehet, mert az elmúlt évek tapasztalata alapján kiderülhet, hogy egy mentorrá vált személy mégsem alkalmas arra, hogy a gólyákat vezesse (minősíthetetlen viselkedés, betegség, stb.). Ilyenkor gyors pótlást kell megoldanunk, amit a legkönnyebben ezekből az emberekből választva tehetünk meg.
 **Gólyatáborok:**
A mentorok számára az éles munka kezdete. Elvárható, hogy maximális teljesítményt nyújtsanak, ennek ellenőrzését rábíznám a szakterületi mentorfelelősökre, akikkel folyamatos kommunikációban szeretnék lenni.

**Szakterületi- és azok közötti további csapatépítés:**
Mentorságom alatt hiányoltam azt, hogy a tábor után nem igazán találkoztam a többi mentorral, maximum táncpróbákon, vagy elvétve egy-egy bulin. Meglátásom szerint ezen változtatni kell, és leszervezni olyan alkalmakat, amikor csak az adott szakterületek mentorai gyűlnek össze, illetve olyanokat, amikor mindenki együtt van – akár csak a buli kedvéért is, hogy ne szakadjon meg a csapatidentitás.

**MECS:**
Alapvető fontosságúnak tartom a folyamatos kommunikációt, akár e-mailben/facebookon, akár személyesen a mentorrendszerben részt vevőkkel. Az összegyűjtött információk, eredmények vagy éppen problémák viszont megvitatásra szorulnak, ezért akár kétheti rendszerességgel szeretnék olyan alkalmakat megtartani, amikor a szakterületek minél több mentora eljön, hogy a rendszer működéséről beszéljünk, így javítva az esetleges hibákat – hiszen több szem többet lát.

Emellett a HÖK vezetőségével szeretném tartani az oda-vissza kommunikációt, a visszacsatolásokat szükségesnek tartom, valamint a Küldöttgyűléseken való részvételt is, hogy a szakterületek véleményét megismerve is fejlődhessen a mentorrendszer.

**Gólyaszoba:**
A Gólyabálon hagyomány szerint a kémiás mentorok által szervezett szoba, ahol a gólyáknak süteménnyel és üdítővel kedveskedhetünk. A többi szakterület mentorainak segítségére is igényt tartanánk, hiszen a rengeteg sütemény elkészítése nem egy egyszerű dolog. A szobára való előkészületek valójában a további csapatépítés egyik színtere is lehet, ezért szorgalmazom, hogy minél több mentor vegyen majd benne részt.

**MMGV:**
A kérdőív minél teljesebb, de mégis könnyen kitölthető kell, hogy legyen, hogy informatív értékelést kaphassunk az egyes mentorokról. Ez nekik is jó tükör, illetve a rendszer működtetőinek is fontos látni, hogy mennyire jól sikerült a mentorok kiválasztása.

**Új mentorkoncepció:**
Felmérést szeretnék majd végezni a gólyaévfolyamban arról, hogy általánosságban milyen érzésük van a mentorrendszerrel kapcsolatban, milyen építő jellegű kritikákat vagy éppen erősségeket tudnak megfogalmazni, és ezeket figyelembe véve kidolgozni az új mentorkoncepciót.

A tervek végrehajtásában, kidolgozásában természetesen folyamatos segítséget szeretnék a szakterületi koordinátoroktól illetve mentorfelelősöktől; emellett véleményezést és kontrollt a HÖK vezetőségétől.
A Bárczi senioraival közös programokon pedig a seniorkoordinátorral szeretnék maximálisan együttműködni.

Köszönöm, hogy elolvastátok a pályázatomat!
A felmerült kérdések, illetve további információk ügyében nyugodtan keressetek meg akár személyesen, akár az alábbi elérhetőségek egyikén:
telefon: 0630/270-31-44
e-mail: matyas.torok314@gmail.com
facebook: <https://www.facebook.com/csikosmatyko>

*Török Mátyás*

Pályázat mentorkoordinátori tisztségre

**Pályázatom részei:**

1. Bemutatkozás
2. Motiváció
3. Elképzelések
	1. Részletes kifejtés
4. Egyéb

1. Bemutatkozás

Flaisz Fanni Pálma vagyok, II. éves biológus hallgató, 2013-as mentor.

Vezetőként végzett feladataim jó vezetővé és szervezővé tettek, így van tapasztalatom több ember irányításában is. Szerintem mások véleményét érdemes meghallgatni és figyelembe venni, mert minél több van, annál több nézőpontból vizsgálható meg egy dolog.

Mások tanácsát is szívesen befogadom, így a pályázat megírása előtt több volt mentort, mentorkoordinátort és jelenlegi tisztségviselőt kerestem fel. Az előző mentorkoordinátor megfelelően felkészített, és felajánlotta, ha a későbbiekben (nem szervezési) kérdésem lenne, bátran keressem.

Úgy érzem, hogy a korábbi mentorként végzett munkám, valamint az, hogy már belelátok a tisztségviselői élet rejtelmeibe alkalmassá tenne a mentorkoordinátori létre.

2. Motiváció

Már gólyaként lenyűgözött a mentoraim áldozatkészsége és munkája, így eldöntöttem, hogy mindenképpen be fogok kapcsolódni majd egyszer a munkába. Tavaly jelentkeztem mentornak, majd miután Uhljár Péter átvette az akkori mentorrendszert, jeleztem neki, hogy amiben tudok, szívesen segítenék.

Most eljött az alkalom, hogy az eddigieknél is többet tehessek hallgatótársaimért és a gólyákért, de közben a tisztségviselőkről és képviselőkről se feledkezzek el!

3. Elképzelések

El kell érni, hogy a képviselők és tisztségviselők újra megbízzanak mind a mentorkoordinátorban, mind a rendszerben, hiszen az mindenkié. Emellett nagyon fontosnak tartom, hogy zökkenőmentesen haladjanak tovább a dolgok, így a mentorok a lehető legkevesebbet érzékeljék a pillanatnyi fennakadásból.

Szem előtt kívánom tartani a nyitott és rugalmas csapatmunkát (melynek egyik része a szakterületi mentorfelelősökkel való közös munka, a másik pedig a nemrég bevezetésre került MECS – ezt szeretném tovább vinni, rendkívül hasznos ötletnek tartom). Természetesen itt sok szakterület van, különféle igényekkel, melyek nem mindig ugyanazok, s bár nehéz átmenetet találni, egyáltalán nem lehetetlen.

Uhljár Péterrel átbeszéltük, hogy mik voltak az eddigi hibák a működtetésben, amelynek elsődleges forrása a hallgatói önkormányzaton belüli kommunikáció volt. Éppen ezért tartom fontosnak, hogy biztosítva legyen a folyamatos tájékoztatás az önkormányzat felé, mindemellett megőrizve a rendszer személyességét.

A legfőbb tervem a 2014-es mentorkoncepció végrehajtása és kibővítése apróbb, a rendszer menetét nem befolyásoló tényezőkkel (mentorrendszer-dizájn, mentor-ettikett avagy iránymutató, stb). Amennyiben megválasztásra kerülök és elégedett lesz a küldöttgyűlés a munkámmal, akkor stabil mentorrendszer érdekében jövőre is szeretnék mentorkoordinátori tisztségre pályázni.

Pontokra lebontva:

1. tanári szakos mentorok helyzetének rendezése és stabilizálása
2. MentorCsoportülések
3. az elbeszélgetések zavartalan lefolyása
4. szakos csapatépítők kérése a szakterületi koordinátoroktól
5. szakos előadások megszervezése
6. mentortábor megszervezése, ill. lebonyolítása
7. gólyatábor
8. beiratkozás rám eső részének megszervezése
9. a Mentori Munka Gólyák általi Véleményezésnek zökkenőmentes, a mentorkoncepció által meghatározott formában való megszervezése, lebonyolítása

Amennyiben meg leszek választva a tisztségre, az idei mentorkoncepcióból tanult hibák kijavításra kerülnek, és a jövő éviben szerepel majd az idei, valamint az előző évi mentorkoncepciókból átemelhető rengeteg pozitívum.

Amellett, hogy tartom magam a megszavazott mentorkoncepcióhoz, elöljáróban néhány gondolatot kifejtenék a fent vázolt programokról.

3.1. Részletes kifejtés:

1. Tanári szakos mentorok helyzetének rendezése és stabilizálása:

Mindenképpen fokozott figyelmet kell fordítani a tanári szakos mentorokra, hogy ne csak egy mellékes tényezőként gondoljunk rájuk. Elsőként minden szakterületen lenne egy alapszakos mentor, aki szintén megkapja a tanáris felkészítést. Neki nem lenne belőle semmilyen számonkérés, de az előadásokat látogatnák, hogy képben legyenek.

Ez azért lenne fontos, mert ugye az alapszakos gólyatáborokban nem kötelező ott lennie a tanáris mentoroknak, de mégis lehet, hogy egy tanáris ott tesz fel egy olyan kérdést, ami tanárisokra vonatkozik, ezért jó, ha van helyben egy mentor, aki tud válaszolni.

1. Mentor csoportülések:

Mivel a mentorrendszer mindenkinek szívügye, így ezt a kiváló kezdeményezést fontos továbbvinni. Itt mindent meg lehet beszélni, ami a mentorkoordinátoron és szakterületi mentorfelelősökön kívül mást is érint. 2-3 hetente, vagy esetleg „rendkívüli” alkalmakra szerveződne, a képviselők, tisztségviselők és mentorok meghívásával.

1. Az elbeszélgetések zavartalan lefolyása:

Ez lehetőséget nyújt utóvizsgára és személyes kitárulkozásra is, hiszen szóban jobban meg lehet állapítani, hogy milyen az adott mentorjelölt hozzáállása. Annak érdekében, hogy megismerjem a mentorokat, minél több meghallgatáson részt kell vennem.

1. Szakos csapatépítők kérése a szakterületi koordinátoroktól:

Bár néhány szakterület (pl. a matematika) kérés nélkül is tart ilyen közösség-összekovácsoló programokat, fontosnak tartom, hogy ez minden szakterületen így legyen.

1. Szakos előadások megszervezése:

Ez nagyrészt a szakterületek felelőssége. A nem beválogatott mentorjelöltek megjelenése is ajánlott, hiszen nekik sem szabad elveszíteni a lelkesedésüket, továbbá az utánpótlást is sokban segítheti.

1. Mentortábor megszervezése és lebonyolítása:

Mivel ez az utolsó nagy, közös találkozója a kar mentorainak a munka megkezdése előtt, így erre nagy hangsúlyt kell fektetni.

Legalább annyira minőséginek kell lennie, mint a mentorhétvégének, így azokat a dolgokat, melyek ebben különösen tetszettek a mentoroknak, fontos átemelni (egy másik formában). Újra át kell ismételni velük (nem teszt formájában) az eddigi információkat, valamint még egy utolsó, nagy csapatépítő jellege lesz a hétvégének.

Itt is számítok a szakos mentorfelelősök segítségére, valamint a folyamatos tájékoztatást elengedhetetlennek tartom ezesetben is.

1. Gólyatábor:

Ez az első nagy megmérettetése a mentorrá váltaknak, így itt, amiben tudom, igyekszem segíteni őket. Természetesen, mivel az összes gólyatáborban nem tudok részt venni, de reményeim szerint nem csak egyen tudom megtekinteni majd munkájukat. Fontosnak tartom, hogy a mentorok ottlegyenek a gólyatáborokban.

Itt azonban a szakterületi koordinátorokra hárul az a felelősség, hogy nyomon kövessék a mentorokat.

1. Beiratkozás:

Adnunk kell a mentoroknak egy kis segítséget erre az alkalomra, hogy a körbevezetéseken mit érdemes megmutatni, vagy merre vihetik el a gólyacsoportjaikat a közelben egy kis csapatépítésre.

1. MMGV:

Részben már az új mentorkoncepció megalkotásába is bevezető szakasz. Fontosnak tartom, hogy ez legalább annyira sikeres legyen, mint a 2013-as volt.

1. Új mentorkoncepció megalkotása

Mint fentebb már leírtam, az idei mentorkoncepcióból tanult hibák kijavításra kerülnének, és a jövő éviben szerepel az idei, valamint az előző évi mentorkoncepciókból átemelhető rengeteg pozitívum.

4. Egyéb:

A gyakorlati tudást jobban kell hangsúlyozni, mint a tavalyi évben. Fel kell készíteni a mentorokat olyan szituációkra is, ahol komoly döntéseket kell hozniuk (pl. felesel egy gólya, vagy túra közben lemarad – kivel tartson a mentor, csoporttal vagy a kullogóval?).

Minél több mentort kéne motiválni arra, hogy a gólyáinak év közben is szervezzenek programokat (a szokásos gólyatalálkozón, Gólyabálon, Gólyahajón, Gólyaavatón, kari és szakos bulikon kívül).

Fontosnak tartom, hogy a mentorrendszer elsősorban a gólyákért, másodsorban a mentorokért és harmadikként utánpótlásért van. Ezt a szemléletet kívánom szem előtt tartani a munka során.

Nem minden szakon presztízs már mentornak lenni, így több eszközzel szükséges elérni azt, hogy újra megtisztelés legyen az, ha valakiből mentor válik.

A matematika szakos mentorokat valamilyen módon kicsit közelebb kell hozni a többi szakterület mentoraihoz, hogy egy kari identitás és összetartás is kialakuljon minden mentorban. Ennek érdekében a szakterületi koordinátorok véleményét ki kell kérnem, s azok alapján szervezni valami közös programot, pl. kirándulást.

Végül az utódképzésről néhány szó. Nem elég, hogyha valamit nagyjából elérünk, mert egy váltás, és elveszett minden (valamilyen szempontból nem, de nem maradnak meg az értékek). Fontos, hogy az utód már a következő mentorkoncepció (megalkotásának) elejétől fogva belelásson a dologba és betanuljon. Emellett legyen önálló véleménye, nem kívánom „az én emberemnek” nevelni.

A mentorkoncepció hátralévő részét a kötelességeimet és mások elvárásait szem előtt tartva, a leköszönő mentorkoordinátor, a tisztségviselők és volt / jelenlegi mentorok tanácsait kikérve, a tőlem telhető legnagyobb odaadással teljesítem. Remélem, érezhető lesz majd, hogy ez egy közös rendszer, közös oktatás, közös felelősség, közös cél!

Köszönöm, hogy elolvastad a pályázatomat! Bármilyen kérdésre szívesen válaszolok e-mailben (fannipalma [kukac] caesar.elte.hu) és szóban is!

Pomáz, 2014. április 27.

Flaisz Fanni Pálma

|  |
| --- |
|  Pályázat Kémia Szakterületi koordinátor tisztségre  |
|  „Amikor azt gondolod, hogy már minden lehetőséget kimerítettél, még mindig van legalább egy.” Thomas Alva Edison  |
| Balogh Dániel Kémia BSc |
|  |

1. **Bemutatkozás**

Balogh Dániel vagyok második éves vegyész szakirányos, kémia BSc hallgató. 1993.09.17. születtem Debrecenben. A középiskolát itt végeztem a Debreceni Egyetem Kossuth Lajos Gyakorló Gimnáziumában. Érdeklődésem a szakterületi élet iránt már a gólyatábor után elkezdődött. Ennek kiteljesítése érdekében részt vettem a mentorképzésben, amit sikeresen teljesítettem. Így már mentorként vehettem részt a hallgatói életben. Ősztől, mint rendes KÖB-tag figyelhettem a HÖK munkáját. Ősszel sikeresen szerveztem meg a fizikus-kémikus barátság bulit, a Fúziót. Ősszel Érsek Gábor munkája alatt a szakterület egy felfelé ívelő pályára állt, én ezt a munkát szeretném tovább folytatni, egy kicsit nagyobb rendezettséggel.

1. **Motiváció**

Egyik legfőbb motivációm, hogy az ideérkező kémiás gólyák azt lássák, hogy egy aktív jól működő szakterület áll mögöttük, ahonnan mindig friss és megbízható információt kapnak, és ahova mindig fordulhatnak a problémájukkal.

1. **Tervek**
**3.1** **KéKó**
Kulcsfontosságúnak tartom a KéKó további népszerűsítése a hallgatók körében, mivel eddigi tapasztalataim szerint nem szeretik igénybe venni. Az újra induló kémiás honlap, a nem rég elindult Facebook-oldal, és a kémiás Facebook csoportok segítségével szeretném elérni.

**3.2** **Kommunikáció**
További célom a már fentebb említett honlap és Facebook oldal fejlesztése és népszerűsítése, ahol a kémiás hallgatók minden szükséges információról időben tudnának értesülni. Ez alatt olyan lényeges információkra gondolok, mint például a szakmai gyakorlat, az eChem-tesztek, illetve a szakos és kari rendezvények. Valamint szeretném felkérni az oktatókat, hogy az előadásaik segédanyagait is feltölthessük a kémiás honlapra.

**3.3** **Tudományos munka**
Szeretném a TDK-t népszerűsíteni a hallgatók körében, mert sokan nem is tudnak erről a lehetőségről, illetve akik tudnak, úgy gondolják, hogy ők erre nem alkalmasak. Ezt a tudományos biztos segítségével hajtanám végre, mivel az idei mentorelőadásokon ez volt az egyik fő terve. Az Alkímia Ma előadássorozat és az Intézet által preferált „ELTE házhoz megy” program reklámozását, segítését is célomként tűztem ki.

**3.4** **Tanárképzés és az új tanterv**
Idén a gólyák új tantervvel, illetve a jövő tanárai új osztatlan rendszerben kezdhették meg tanulmányaikat. Nélkülözhetetlennek tartom, hogy egy év eltelte után összegyűjtsük a tapasztalatokat a tanárképzési referens segítségével, amivel az Intézet munkáját tudjuk segíteni.

**3.5** **Bevonás és csapatépítés**
Érsek Gábor SzaB elnöksége alatt elindultunk egy összefogottabb szakterület irányába. Ezen az úton szeretnék tovább haladni és folytatni az emberek bevonását a SzaCs-ba. Egy szilárd mag kialakítását tervezem, akik a gerincét adnák a szakterületnek, és segítségükkel zökkenőmentesen irányíthatnánk a hallgatói életet. Az idén először került megrendezésre a Szakterületi Ötlet Szombat (SzÖSz), amit minden félév első hónap végén vagy második hónap elején szeretnék megtartani. Idén először sor került egy tanár-diák találkozóra is, amit évente 1-2-szer szándékozok megszervezni, hogy közelebb hozzam egymáshoz a hallgatókat és az oktatókat.
Egy működőképes szakterület kialakításának érdekében a fenti programokon kívül szükség van csapatépítésre is. Ebből kifolyólag havonta tartanánk egy csapatépítő délutánt/napot, ahol vagy egy túrázás alatt, vagy egy szimpla hétvégi összejövetel során beszélgetnénk a szakterület jövőjéről.

**3.6 A HÖK és a szakterület**

Lényeges teendőnek tartom, hogy a HÖK megítélését javítsuk a hallgatók szemében. Fő célom, azt elérni, hogy a hallgatók nyissanak a HÖK felé és lehetőségként tekintsenek rá. Ennek érdekében a jelenlegi kis létszámú kémiás részvételt a küldöttgyűlésen szeretném növelni a megfelelő képviselők kiválasztásával.

1. **Összegzés**Bízom benne, hogy céljaimat meg tudom valósítani, így egy erős és jól működő szakterület irányíthatok majd.
Köszönöm, hogy elolvastad a pályázatom, kérdéseid szívesen várom e-mailben vagy személyesen is.

**Tisztelettel,
Balogh Dániel**baloghdani930917@gmail.com